
MREKULLI E PËRJETSHME 


OSMAN NURI TOPBASH 





PARATHENIE 


Falënderojmë Allahun që na krijoi nga hiçi 
dhe midis shumë krijesave na bëri qenie njerëzore. 
Falënderim pa fund për Krijuesin e gjithësisë, i 
cili midis 124 mijë pejgamberëve na bëri anëtarë 
të bashkësisë së Muhamedit ^ dhe na nderoi me 
Kuranin, Librin e Tij hyjnor. 


Nderime dhe përshëndetje pa fund për 
Pejgamberin efundit Muhamedin M, I cili gjallëroi 
një shoqëri të tërë të zhytur në arrogancë, mizori 
dhe padrejtësi duke e lartësuar atë në majat e vir- 
tyteve, moralit, kulturës dhe qytetërimit botëror. 
Po ashtu, nderime dhe përshëndetje për familjen 
dhe shokët e Pejgamberit i§. 


Mënyra e vetme për të fituar Xhenetin është 
jeta sipas mësimeve hyjnore. Për të treguar rrugën 
drejt Xhenetit, Allahu i ka dhuruar njerëzimit dy 
udhërrëfyes: Kuranin dhe Pejgamberin $|g. 


Kurani është një dhuratë hyjnore, e cila ia 
mundëson njeriut shpëtimin nga humbja dhe zva- 

rritja në Xhehenem. Kurse Pejgamberi $H, është 
shembull i përkryer praktik i pajisur me moralin 
kuranor. 


Për të realizuar qëllimin e krijimit dhe për të për- 
faqësuar denjësisht Allahun në tokë, njeriu nuk ka 
rrugë tjetër përveç kapjes pas Kuranit dhe ndjekjes 
së traditës profetike. Përfaqësimi i fesë së Allahut në 
tokë është i mundur përmes zbukurimit me moralin 
kuranor dhe profetik. 

Në Ditën e Gjykimit njeriu do të japë llogari 
për të gjitha mirësitë që ka zotëruar. Duke qenë se 
Kurani dhe tradita profetike janë dy mirësitë më 
të mëdha, atëherë nuk do të ketë përfundim më 
të keq se ata që mohojnë dhe anashkalojnë këto 
dy mirësi. 

Nuk duhet të harrojmë që treguesi kryesor i lidh- 
jes dhe dashurisë sonë ndaj Allahut dhe të Dërguarit 
të Tij s||, është Kurani dhe tradita profetike. 

Edhe ne kemi bërë një përpjekje modeste duke 
përgatitur këtë libërth, me qëllim për të rritur dashu- 
rinë dhe respektin ndaj Allahut dhe të Dërguarit të 
Tij. Allahu na shtoftë dashurinë dhe respektin ndaj 
Kuranit dhe traditës profetike. 


Megjithëse nga lindja e Pejgamberit të mëshirës 
kanë kaluar 14 shekuj, dëshira jonë më e madhe 
është të jemi vëllezër të denjë të Tij, siç i ka konsi- 







PARATHENIE 


deruar Ai vetë besimtarët pas Tij. Dëshira jonë është 
të jemi një pikë shiu nga shiu i mëshirës, udhëzimit 
dhe begatisë. Pejgamberi në një hadith thotë: 

“Ymeti im i ngjason shiut, për të cilin nuk 
dihet ku e ka begatinë: në fillimin apo fundin e 
tij. ” (Ahmed, III, 130) 

Allahu na bëftë prej atyre që jetojnë sipas 
mësimeve kuranore dhe profetike dhe ia dinë 
vlerën siç duhet Kuranit dhe Pejgamberit $§|, i 
cili është një Kuran i gjallë. Allahu na bëftë prej 
shpëtimtarëve të përhershëm. 

Amin!.. 


Osman Nuri Topbash 

Mars, 2014 
Yskydar 








MËSHIRË PËR BOTËT 


"Dhe Ne nuk të kemi dërguar ty (o 
Muhamed), veçse si mëshirë për botët." 

(Enbija, 107) 


"Ne e kemi shpallur Kuranin me të 
vërtetën dhe ai ka zbritur me të vërtetën. 
Ne të kemi dërguar ty (Muhamed) vetëm 
si përcjellës të lajmeve të mira dhe 
paralajmërues." ( isra, 105) 











MUHAMEDI It, 
mëshirë për botët 


Mëshirë për botët 

I Dërguari i Allahut H është një pishtar ndriçues 
për gjithë njerëzimin. Ai është një kandil që ndriçon 
errësirën. 

Ai është një mrekulli e madhështisë hyjnore për 
njerëzimin... Ai është shembulli më i përkryer prak- 
tik dhe personaliteti më shembullor që i ka ardhur 
njerëzimit... 

Me gjuhën e Kuranit, Ai është Pejgamberi i 
dërguar mëshirë për botët. 

Pra, Allahu e ka dërguar atë si mëshirë për të 
gjitha krijesat: gurin, dheun, lumin, detin, tokën, qie- 
llin, kohën, hapësirën, dhe veçanërisht për njeriun. 


Pa atë nuk do të ishim as ne... 

Njerëzimi është krijuar si pasojë e mëshirës e 
bujarisë pa fund të Allahut dhe dashurisë së Tij për 
dritën Muhamedane. 

“Ademi kur e kuptoi gabimin i cili u bë 
shkak që të nxirrej nga Xheneti, iu lut Zotit me 
këtë lutje: “O Zot! Të lutem të më falësh për hir 
të Muhamedit!...” 

Allahu e pyeti: 

“O Adem, nga e njeh ti Muhamedin kur Unë 
atë ende s’e kam krijuar?...” 

Ademi SSSl, iu përgjigj: 

“O Zot, kur Ti më krijove dhe më fryve shpirt- 
in, ngrita kokën dhe pashë të shkruar mbi shtyllat 
e arshit fjalën “La ilahe il-Iallah, Muhamedur- 
Resulull-llah’, “Nuk ka zot tjetër përveç Allahut, 
Muhamedi është i dërguari i Allahut’ nga kjo kup- 
tova se Ti përkrah emrit Tënd vë vetëm emrin e 
krijesës më të dashur për Ty.” 

Atëherë, Krijuesi i gjithësisë tha: 

“E vërtetë është ajo që the o Adem! Me të 
vërtetë, ai është krijesa më e dashur për Mua! 
Kur të më lutesh Mua, m’u lut për hir të tij. Unë 
të fala ty, ngaqë m’u lute Mua për hir të tij! Dije 
se, sikur të mos ishte Muhamedi, s’do të të kisha 
krijuar!” (Hakim, Mustedrek, II, 672) 




Festa e vërtetë... 

Sa e bukur është thënia e poetit mistik Rumiut: 

“Eja moj zemër! Festë e vërtetë është njësimi 
me Muhamedin e Lartë, sepse drita e gjithësisë 
vjen nga nuri i asaj ekzistence të bekuar.” 

Bindja ndaj Pejgamberit 

është bindje ndaj Allahut 

Ai që dëshiron të fitojë dashurinë e Allahut, 
duhet medoemos t’i bindet Pejgamberit sepse 
bindja ndaj Pejgamberit është shprehje e bindjes 
ndaj Allahut. Allahu, në lidhje me këtë, urdhëron 
në Kuran: 

“Kush i bindet Pejgamberit, ai i është 
bindur Allahut...” (Nisa, 80) 

Përsëri në një ajet tjetër kuranor, Allahu e kush- 
tëzon fitimin e dashurisë dhe mëshirës së tij me 
bindjen dhe dashurinë ndaj Pejgamberit 

Thuaju (o Muhamed): “Nëse ju e doni 
Allahun, atëherë më ndiqni mua, qëAllahu t’ju 
dojë dhe t’jua falë gjynahet!..” (Al lmran,3l) 


Jeta e Muhamedit sH, 
është shtjellim i Kuranit 

Atë e zbriti Shpirti i besueshëm (Xhebraili) 
në zemrën tënde (o Muhamed), që të jesh nga 
ata që paralajmërojnë. E zbriti në gjuhën e 
qartë arabe. (Shuara, 193-195) 

Përmes zbritjes në zemrën e Pejgamberit s|§, 
Kurani u pasqyrua në gjithë personalitetin e tij, në 
fjalët, në sjelljet dhe në moralin e tij, pra në çdo 
qelizë të qenies së tij. Njëzetë e tre vitet e tij profetike 
ishin një Kuran i gjallë. Allahu i ekspozoi të vërtetat 
dhe virtytet hyjnore në personalitetin shembullor të 
Pejgamberit fg. Nga ky këndvështrim, urtësitë dhe 
sekretet e Kuranit kuptohen vetëm duke përjetuar 
gjendjen shpirtërore të Pejgamberit 


Vendi i nderit në historinë e njerëzimit 

Muhamedi është profeti i vetëm dhe njeriu i 
vetëm në histori, të cilit i është shënuar dhe i njihet e 
tërë jeta me të gjitha hollësitë. Nga jeta shembullore 
dhe sjelljet fisnike të vargut të profetëve, të cilat do 
të përbënin nga një model më vete në çështjen e 
orientimit të njerëzimit ndaj së Vërtetës Absolute 
dhe të Mirës, kanë mundur të arrijnë në ditët tona 
vetëm disa kujtime të caktuara. Kurse jeta, bota e 
mendimit dhe ndjesisë së Pejgamberit f|, me aq sa 
ç’e ka reflektuar ai në tëra aktet, fjalët dhe shprehjet 
e tij, nga më e thjeshta, gjer te më e komplikuara 
dhe më e përkryera, është ndjekur çast pas çasti dhe 
është shënuar në histori si një tabelë nderi. Për më 
tepër, këto, me ndihmën e Allahut, do të vazhdojnë 
të jenë të mbrojtura deri në kohën e Kiametit! 

Oqean i virtyteve 

Personaliteti shembullor, virtyti i lartë dhe morali 
i përsosur i Pejgamberit $8, i cili është prijësi i të 
gjithë Pejgamberëve, është si një det pa fund, kurse 
i pejgamberëve të tjerë si një lumë që derdhet në 
këtë det. Ai ka qenë i pajisur me të gjitha cilësitë 
dalluese të Pejgamberëve të kaluar, madje edhe më 
tepër se ata. Ai u dërgua si pejgamber i fundit për 
të shërbyer si shembull ideal për gjithë njerëzimin 
dhe si rrugë zgjidhjeje për çdo problem që mund 
të haset në jetë. 

Prandaj Pejgamberi ?H, ka thënë: 

“Unë jam dërguar për të përsosur moralin e 
bukur.” (Muvatta, Husnu’l huluk, 8) 

Përsosmëria morale 

Përsosmëria morale nënkupton mbrujtjen me 
moralin e Pejgamberit §$. Allahu në Kuran, në lidhje 
me moralin e lartë të Pejgamberit ?H, thotë: 

“Ti je me virtyte madhore.” (Kalem, 4) 

Edhe Aishja ë|6, kur u pyet për moralin e të 
Dërguarit të Allahut f|, tha: 

“Morali i tij ishte Kurani.” (Muslim, Musafirin, 


139) 

Nderimet ndaj tij 

Dashuria, respekti, edukata dhe bindja ndaj 
Pejgamberit *H, janë një sprovë devotshmërie për 
zemrat tona. 

Zemra e cila nuk është e mbushur me mirë- 
njohje ndaj Pejgamberit ;H, nuk është zemër. 

Poeti i famshëm Rumiu na këshillon të jemi 
mirënjohës ndaj Profetit 

“O ti që sot je mysliman! Sikur të mos ishte 
mundi dhe guximi i Pejgamberit për të thyer 
idhujt, tash edhe ti, sikur etërit e tu, do të besoje 
në idhuj!” 


Monument i dorëzimit 
dhe nënshtrimit ndaj Allahut 


Pejgamberi ^g, gjatë gjithë jetës së tij kaloi për- 
mes sprovash dhe vuajtjesh të mëdha, siç e kon- 
firmon vetë në këtë hadith: " ...jam përballur me 
sprova të cilat nuk i ka provuar asnjë njeri tjetër. ” 
(Tirmidhi, Kijamet, 34/2472) Sa ishte gjallë humbi gjashtë 
nga fëmijët e tij. Në Taif u gjuajt me gurë. Zemra iu 
dërrmua kur myslimanët e parë torturoheshin. Në 
luftën e Uhudit humbi Hamzain, xhaxhain e tij të 
dashur, Musabin dhe një sërë sahabësh të tjerë. 


O Por ai asnjëherë nuk e humbi shpresën, forcën 
dhe qetësinë. Të gjitha këto i përballoi me pjekuri 

dhe qetësi. Asnjë vështirësi dhe vuajtje nuk mundi 
ta ndalonte atë në rrugën drejt fitimit të dashurisë së 
Allahut. Me gjithë ato fatkeqësi që ka përjetuar, buzë- 
qeshja nga buzët e tij nuk u nda për asnjë moment. 
Askush nuk e ka parë atë të vrenjtur. Ai vazhdimisht 
pasqyroi dashuri, qetësi dhe buzëqeshje. 

Allahu e bëri Pejgamberin it, model ideal për 
ne, për të përballuar vështirësitë dhe vuajtjet që 
mund të na servirë jeta. 

Gjithmonë i besueshëm 

dhe i dhembshur 

Edhe politeistët, madje, e cilësonin atë 
“Muhammedu’l-Emin”, “Muhamedi Besnik”. Të 
gjithë pa përjashtim pohonin sinqeritetin dhe bes- 
nikërinë e Pejgamberit fg. Megjithë armiqësinë që 
kishin ndaj tij, kurejshët ia linin sendet e shtrenjta 
atij amanet. Të gjithë përfituan nga personaliteti i 
tij shembullor. Megjithëse politeistët patën aplikuar 
një embargo të vështirë trevjeçare kundër mysli- 
manëve, pas shumë vitesh, kur politeistët u për- 
fshinë nga thatësira dhe skamja gjetën strehim tek 
Pejgamberi ^g. 


Mbante fjalën e dhënë 

Sinqeritetin dhe besnikërinë e Profetit $j|, 
janë detyruar ta pohojnë edhe armiqtë e tij më 

të përbetuar. Kështu kur Herakliu e pyeti Ebu 
Sufjanin, armikun më të egër të Muhamedit M se: 

“-A ka ndodhur ta ketë shkelur ndonjë herë 
fjalën e dhënë Muhamedi?” 

Ebu Sufjani u përgjigj shkurt: 

“-Jo! Ai e mban fjalën që jep”. 

Edhe armiqtë e përbetuar 

e pranonin si të drejtë dhe besnik 

Po ashtu edhe fjala e armikut të pamëshirshëm 
të Pejgamberit $8, Ebu Xhehlit dhe shokëve të tij, 
drejtuar Profetit “O Muhamed, pasha Zotin, ne 
nuk të themi se je gënjeshtar, ne të pranojmë ty si 
një person të sinqertë dhe të drejtë. Por ne jemi 
kundër fesë që ti ke sjellë.”, dëshmon përshtypjen 
e arabëve idhujtarë për Profetin f|. Pas ngjarjes në 
fjalë do të zbresë ky ajet kuranor: “Ne e dimë se 
ty të zemëron ajo që thonë ata. Në të vërtetë, 
nuk je ti ai që po mohojnë ata, por keqbërësit 
po mohojnë shpalljet e Allahut.” (En am, 33) 


Rëndësia e respektimit të amanetit 

Në ditët e Luftës së Hajberit, nga radhët e heb- 
renjve shkoi te Profeti ^g, një çoban i quajtur Jesar. 
Pasi bisedoi për disa momente me Profetin, ai pra- 
noi Islamin dhe kërkoi menjëherë të merrte pjesë 
në radhët e myslimanëve për të luftuar. Mirëpo i 

Dërguari i Allahut f|, e urdhëroi që t’ua dorëzonte 
më parë bagëtinë të zotëve dhe pastaj të kthehej për 
të marrë pjesë në luftë. Kjo ndodhi në një kohë, kur 
lufta po zgjatej përtej parashikimeve dhe mes mys- 
limanëve u shfaq kriza e ushqimit! Ky urdhër është 
ilustrim shumë kuptimplotë, i cili shpalos ndjenjën e 
përgjegjësisë, vetëdijen e detyrës dhe ndjeshmërinë 
e Profetit ndaj amanetit. 


I Dërguari i Allahut 
dhe e drejta e fqinjëve 


Pejgamberi tregonte një kujdes të madh për 
fqinjët. Në një hadith thotë: 

“Xhebraih më porositi aq shumë për fqinjët, 
sa mendoua se ata do të ishin trashëgimtarë.” 
(Buhari, Edeb, 28) 


Kurse në një hadith tjetër ka porositur: 

“Nuk është besimtar ai qëfle i ngopur, ndërsa 
fqinji i tij është i uritur.” (Hakim, II, 15) 

“ Besimtari ndaj fqinjit jomysliman ka një 
detyrim, ndaj fqinjit mysliman dy detyrime, kurse 
ndaj fqinjit mysliman dhefarefis ka tre detyrime.” 
(Sujuti, el-Camiu’s-Sagir, I, 146) 


Disa nga të drejtat e fqinjit janë: të mos shikosh 
në dritaren e tij, të mos e shqetësosh me aromën 
e gjellës që gatuan, të mos sillesh në mënyrë të 
papëlqyeshme ndaj tij! 

Më trimi 

Është e pamundur të imagjinohet një hero më i 
madh se i Dërguari i Allahut fg. Nuk është dëgjuar 
që Pejgamberi $§|, të jetë përfshirë nga frika ose 
paniku ndonjëherë. Edhe përballë situatave të jash- 
tëzakonshme ruante qetësinë, tregonte durim dhe 
qëndrueshmëri. 

Aliu 4j2>, i cili ishte shembull i trimërisë dhe guxi- 
mit tregon për Pejgamberin ?|g: 

“Betohem në Allahun, kur lufta ashpërsohej, 
ne strehoheshim pas të Dërguarit të Allahut $8... ” 
(Muslim, Xhihad, 79) 


Pejgamberi i mëshirës dhe amnistisë 

Ai e fali Hindin, gruan që kishte përçudnuar 
Hamzain, xhaxhain e Pejgamberit $§|, në luftën e 
Uhudit. 


Habbar ibn Esved, i cili ishte njëri ndër armiq- 
të e përbetuar të Islamit kishte rrëzuar nga deveja 
Zejneben, vajzën e të Dërguarit të Allahut H, ndërsa 
po emigronte nga Meka në Medinë. Ky aksident i 
shkaktoi dështimin e fëmijës dhe plagë të rënda, 
prej të cilave do të vdiste më vonë. 


Pejgamberi $§|, pas çlirimit të Mekës, me gjithë 
mundësitë për t’u hakmarrë kundër kurejshëve të 
Mekës, të cilët për vite me radhë kishin derdhur 

gjakun e myslimanëve iu drejtua atyre kështu: 

“O kurejshë! Ç’mendoni se do të bëj unë tani 
për ju?” 

Kurejshët iu përgjigjën: “Duke shpresuar të 
mirën prej teje, ne mendojmë se ti nuk do të na 
bësh keq, sepse ti je një vëlla i mirë dhe biri i një 
vëllai të mirë!” 

Dhe Profeti u tha: 

“Edhe unë po ju them ashtu siç u tha Jusufi 
vëllezërve të vet: 

“Sot s’ka asnjë qortim për ju! Allahu ju 
faltë! Pa dyshim, Ai është më mëshiruesi i 
mëshiruesve!” (Jusuf, 92) 

Shkoni, jeni të lirë!” 

Përmes eliksirit të moralit shembullor, faljes dhe 
mëshirës, shumë zemra të vdekura u ringjallën. 


Zemra e tij, plot mëshirë dhe dhembshuri 

Ajeti kuranor thotë: 

“Tashmë ju ka ardhur një i Dërguar nga 
gjiri juaj . Atij i vjen rëndë për gjynahet që bëni 
ju, jua dëshiron të mirën me gjithë zemër, që 
ju të shkoni rrugës së drejtë dhe është i butë 
e i mëshirshëm me besimtarët.” (Teube,l28) 

Lutja e vazhdueshme 

Kur vajti në Taif për të kumtuar fenë islame, 
politeistët injorantë dhe populli egoist i Taifit e gjuaj- 
tën me gurë. Meleku i maleve erdhi dhe i tha të 
Dërguarit të Allahut 

“A dëshiron ta shkatërroj këtë popull duke i 
përplasur me njëri-tjetrin këto dy male?” I Dërguari 
i Allahut ?H, nuk u pajtua dhe iu përgjigj: 

“Jo, i lutem Zotit të Vërtetë që t’i bëjë pasar- 
dhësit e tyre besimtarë, të cilët do të adhuroj- 
në Allahun dhe nuk do t’i bëjnë shokë Atij në 
besim... ” (Buhari, Bed’u’l-halk, 7; Muslim, Xhihad, 111) 


Finesë e pashembullt 


Pejgamberi asnjëherë nuk ka lënduar 
njeri. Vazhdimisht tregonte kujdes për sedrën dhe 
dinjitetin e njeriut. Ai asnjëherë nuk kritikoi midis 
njerëzve. Nëse shikonte një veprim të pahijshëm 
nga një person, nuk e përmendte emrin e tij, por 
këshillonte në mënyrë të përgjithshme, si: “Çfarë ju 
ka ndodhur që ju shikoj kështu..?” Kurse në disa 
raste të tjera thoshte: “Çfarë kam unë sot që ju 
shikoj kështu?” duke ia mveshur vetes mangësinë. 



Një ditë gjatë faljes së namazit, një person bëri 
një veprim që prishte abdestin. Pejgamberi për 
të respektuar dinjitetin e personit, i urdhëroi të gjithë 
të merrnin abdest. 

Fytyra më e bukur 

Fytyra e bekuar e Pejgamberit j|g, e cila për- 
hapte përreth siguri dhe qetësi, ishte më e pastra 
dhe më e bukura e fytyrave. Dijetari hebre, Abdullah 
ibn Selam, pyeti gjithë kurejshët për Muhamedin M 
kur emigroi në Medine dhe kur e pa të Dërguarin 
e Allahut tha: 

“Kjo fytyrë kurrë nuk gënjen!” 

Dhe pranoi Islamin! 

Sepse bukuria, mbresa që impononte, ndriçimi 
dhe hijeshia tek ai ndodheshin në atë gradë, sa 
s’kishte nevojë për ndonjë mrekulli, argument dhe 
provë të veçantë se ai ishte profet! 

Bukuri trëndafili 

“Sikur të kishte parë populli i Egjiptit buku- 
rinë e të Dërguarit të Allahut, nuk do t’i jepnin 
asnjë vlerë bukurisë së Jusufit. Gratë që fyen 
Zylejhanë, sikur të kishin parë ballin e Profetit 
që shndriste si nur, në vend të duarve do të kishin 
prerë zemrat”. 


Pejgamberi i mëshirës 

Ja si e përshkruan dhembshurinë, mëshirën 
dhe bamirësinë e Tij Aisheja ®|: 

“Ai nuk përçmonte askënd, nuk i përgjigjej 





nam MUHAMEDI M Mëshirë për hotët - KURANI Mrekulli e përjetshme 


me ashpërsi askujt, me çdokënd sillej me butësi, 
tolerancë dhefalje, qëndronte larg së shëmtuarës. 
Nuk është hakmarrë ndaj askujt. Nuk ka prekur 
me padrejtësi asnjë shërbyes, fëmijë, madje asnjë 
kafshë...” (Muslim, Fedail, 79) 

Bujaria e Pejgamberit 

Është e pamundur të vlerësohet ashtu siç duhet 
grada e tij e bujarisë dhe mirësisë. Bujaria e tij kalon- 
te çdo lloj zemërgjerësie. 

Sipas shprehjes së Xhabirit “Po t’i kërko- 
hej diçka, nuk ndodhte që të thoshte jo!” (Muslim, 
Fedail, 56) 


Sikur të kisha flori sa mali i Uhudit... 


I Dërguari i Allahut $|f, nuk fshihte apo nuk 
ruante mënjanë asnjë vlerë materiale, por ç’të kishte 
në dorë, e shpenzonte në rrugën e Allahut dhe kjo 
ishte një cilësi e veçantë vetëm për personin e tij të 
lartë. Nga sahabët, Ebu Dheri na përcjell: 

Po ecnim së bashku me të Dërguarin e Allahut 
në një tokë gurishte anës Medinës. Përballë na u 
shfaq mali i Uhudit. I Dërguari i Allahut m’u drejtua: 

“O Ebu Dher!” 





“Urdhëro, o i Dërguari i Allahut” - iu përgjigja unë. 
“Dëgjo! - më tha. - Sikur të kisha flori sa 

mali i Uhudit, nuk do të ishte ndonjë gëzim i 
madh për mua përveç gëzimit që do të më jepte 
shlyerja e ndonjë borxhi. Nuk dëshiroj që të më 
mbesë më shumë se tre ditë në duar pa e dhënë 
qoftë edhe një dinar i vetëm.!” (Muslim, Zekat, 32 ; 
Buhari, Istikraz, 3) 


Nëse nuk ke të japësh asgjë... 

Kur dikush i kërkonte diçka për të plotësuar 
një nevojë, ai nuk gjente qetësi gjersa t’ia plotë- 
sonte pavarësisht nëse kërkesa e personit ishte e 
rëndësishme apo jo dhe, kur nuk kishte mundësi t’ia 
plotësonte, nuk rrinte pa ia fituar zemrën personit 
qoftë edhe me një fjalë të mirë! Ai ishte njeriu që 
bëhej pjesëtar i halleve të çdo njeriu. Pavarësisht nga 
posti apo pozita, pavarësisht nëse ishin të pasur a 
të varfër, dijetarë apo injorantë, njerëzit gjenin tek 
ai trajtim të barabartë si njerëz që ishin! Të gjitha 
kuvendet e tij ishin mjedise, ku sundonin dhe vep- 
ronin virtyte të tilla, si: butësia, dituria, ndjenja e 
turpit, durimi, dorëzimi dhe siguria! 

Por, nëse shmangesh nga ata (kur nuk ke 
asgjë për të dhënë), duke shpresuar në mëshirën 
eZotit tënd, atëherë thuaju atyre ndonjë fjalë 
të butë. (Isra, 28) 




Modestia e të Dërguarit të Allahut 

Pejgamberi i cili fitoi zemrat e njerëzve si 

një edukues ideal, edhe pse për një kohë mjaft të 
shkurtër arriti suksese të cilat nuk i kishte arritur 
asnjë mbret, vazhdoi të bënte një jetë modeste dhe 
të thjeshtë. Jetoi, si edhe më parë, në një dhomë të 
thjeshtë si një i varfër. Fjeti në një shtrat të mbushur 
me gjethe hurmash. Bëri një jetë më të thjeshtë se 
një person i varfër. 

Sipas rrëfimit të Aishes i|, nuk kishte ndodhur 
gjatë jetës së tij të hante tri ditë rresht bukë gruri! 
(Muslim, Zuhd, 20-22) 


Jeta askete e Pejgamberit M 

Një ditë Omeri 4L erdhi në shtëpi tek Profeti, 
soditi dhomën ku jetonte. Dhoma ishte e zbrazur, 
kishte vetëm një hasër të thurur prej gjetheve të 
hurmës, mbi të cilën Profeti i Allahut qe mbështetur. 
Hasra e thatë kishte lënë gjurmë në lëkurën fisnike 
të Profetit Në një skaj kishte një tas me miell 
elbi, aty afër qëndronte e varur edhe një strajcë uji e 
vjetër. Pasuria e dhomës ishte e gjithë kjoL.Në një 
kohë kur i tërë Gadishulli Arabik i ishte nënshtruar 
atij, pasuria materiale e tij ishte vetëm kjo. Pasi e pa 
këtë, Omeri u emocionua deri në atë masë, sa nuk 
mundi ta mbante veten, iu përlotën sytë dhe filloi 
të qante. Muhamedi il, me fjalë të buta iu drejtua 
dhe e pyeti: 



u 


Përse po qan, o Omer?” 

Omeri iu përgjigj: 

“Si të mos qaj, o i Dërguar i Allahut, kur 
më kujtohet se Kisratë, mbretërit persë dhe 
Kajserët, perandorët bizantinë notojnë në bega- 
ti, kurse i Dërguari i Allahut jeton mbi një hasër 
të thatë. ” 

Profeti ia zbuti zemrën Omerit dhe i tha: 

“Mos qaj, o Omer! A nuk dëshiron që kjo 
botë me të gjitha begatitë dhe shijet të jetë e tyre, 
kurse Ahireti të jetë i yni.” (Ahmed, II, 298; Taberani, 
Muxhemu’l-Kebir, X, 162) 

Kohën e ndante në tri pjesë 

Kur vinte në shtëpi, kohën e ndante në tri pjesë: 
një pjesë për ibadet, një pjesë për familjen dhe një 
pjesë për vete. Kohën për vete e vinte në dispozicion 
të njerëzve të tjerë. 

Foleja familjare 

Familja e tij ishte familja më e lumtur në botë. 
Prej asaj familjeje përhapej erë trëndafili në katër 
anët e horizontit. Asnjë grua nuk mund ta dojë bash- 
këshortin ashtu siç e kanë dashur bashkëshortet 
Pejgamberin *§£. Po ashtu, asnjë burrë nuk mund t’i 
dojë bashkëshortet ashtu siç i ka dashur Profeti fg. 
Asnjë fëmijë nuk mund ta dojë babain si Fatimja 



dhe asnjë baba nuk mund ta dojë fëmijën e tij siç i 

donte Pejgamberi ?H, sepse Pejgamberi *H, përmes 
shembullit ideal pati kultivuar në zemrat e tyre një 
dashuri dhe lidhje të veçantë. Në shtëpinë e tij për 
ditë të tëra nuk ndizej zjarr dhe nuk gjendej ushqim 
për të ngrënë, por aty përjetohej kënaqësia që të 
jep durimi dhe nënshtrimi total ndaj Allahut. 

Më i miri prej jush... 

Pejgamberi jH, i jepte shumë rëndësi jetës famil- 
jare dhe tregonte kujdes të veçantë në respektimin 
e të drejtave të çdo anëtari të familjes. Në lidhje 
me këtë thotë: 

“Më i miri ndër ju është ai që është më i mirë 
në sjellje me gruan e tij.” (Tirmidhi, Rada, 11/1162) 

“Të mos keqtrajtojë asnjë mysliman gruan 
e vet. Nëse nuk pëlqen një sjellje të saj, pëlqen 
ndonjë sjellje tjetër.” (Muslim, Rada, 61) 


Kujdes brishtësinë kristale!.. 

Pejgamberi ishte jashtëzakonisht i sjellshëm 
dhe i dhembshur ndaj grave. 

Gjatë një udhëtimi, shërbëtorja e quajtur 
Enxheshe i nxiste devetë duke kënduar. Profeti 
duke përdorur një shprehje të figurshme dhe deli- 
kate ia tërhoqi vëmendjen skllaves mbi mundësinë e 
dëmtimit të trupit të hollë të femrave, që ishin mbi 

deve, nga nxitimi i tepërt i tyre: 

u O Enxheshe! Ki kujdes që të mos thyhen kris- 
talet e qelqta!” (Buhari, Edeb, 95; Ahmed, III, 117) 

Vend strehim për të gjithë 

Ai ishte gurë themeli i udhëzimit dhe orientimit 
për të gjitha shtresat shoqërore pa dallim rrace, ngjy- 
re, pozite dhe gjuhe. Në audienëcën e tij nga pikë- 
pamja e drejtësisë nuk kishte dallim midis të pasurit 
dhe të varfërit, midis të fortit dhe të dobtit... 

Po t’i hedhim një sy ndjekësve të Profetit ^ 
midis tyre do të gjejmë personalitete të larta, si mbre- 
ti etiopian Nexhashi, i madhi i fisit Mean, Ferve, 
prijësi i fisit Himjer, Dhulkila, një nga të mëdhenjtë 
jemenas, Merakebut, një nga guvernatorët e Omanit, 
Ubejd, Firuz Dejlemi, Xhaferi etj... 

Por pranë këtyre prijësve dhe sundimtarëve do 
të gjejmë edhe njerëz të vetmuar si skllevër dhe të 
dobëtit Bilal, Jasir, Suhejb, Habbab, Ammar, Ebu 
Fukejhe, si dhe robëreshat, shërbëtoret dhe gratë pa 
mbrojtje Sumeje, Lubejne, Dhinire, Nehdije, Umu 
Abis etj... 


Personalitet shembullor i pashoq 

Karakteri dhe personaliteti i pashoq i të 
Dërguarit të Allahut |g, përbëjnë kulmin e tërësi- 
së së sjelljeve njerëzore. Ai është një personalitet 

shembullor, i cili e ka plotësuar detyrën e udhëzimit 
në rrugë të drejtë, duke u bërë vetë shembull dhe 
model konkret për njerëzit. Allahu ia ka bërë dhuratë 
tërë njerëzimit, sipas shprehjes së Kuranit, “usve-i 
hasene”, domethënë, personalitetin shembullor më 
të përkryer! 

“Në të Dërguarin e Allahut ka një she- 
mbull të mrekullueshëm për atë, që shpreson 
tek Allahu dhe Dita e Fundit dhe e përmend 
shumë Allahun.” (Ahzab, 21) 


Një buqetë trëndafilash... 

Profeti na ka shpalosur një bukuri dhe për- 
kryerje të veçantë në çdo aspekt dhe në çdo etapë 
të jetës së tij. Tek ai ndodhen të gjitha bukuritë e 
sjelljes qoftë në thelb, qoftë në detaje. Prandaj, në 
jetën e nderuar dhe traditën profetike të të Dërguarit 
të Allahut $1, çdo njeri ka mundësi të gjejë më të 
bukurën dhe më të përkryerën e sjelljeve që mund 
t’i marrë si shembull dhe model për vete! Me fjalë 
të tjera, jeta e Profetit tonë, Krenarisë së Gjithësisë, 
në tërë shumëllojshmërinë e saj, i ngjet një buqete të 
bërë prej trëndafilash më të zgjedhur e më të rrallë, 
ku kërkuesit mund të gjejnë për vete trëndafilin më 
të bukur! 


Personaliteti i Pejgamberit ___ 

pasqyrë. Çdo njeri mund të përmirësojë veten e tij, 

duke parë në shembullin e tij fjalën, edukatën dhe 
moralin. Është detyrë e çdo myslimani të përmirë- 
sojë dhe ndreqë gabimet, duke u bazuar në jetën 
shembullore të Pejgamberit fg. 

Shembull për çdo shtresë sociale 

Profeti ynë, Muhamedi $§|, është shembulli dhe 
modeli më i përkryer për të gjitë anëtarët e shoqë- 
risë. Ai përshkroi të gjitha stadet e jetës duke filluar 
nga të qenurit jetim deri kryetar shteti. 

Prandaj ai përbën shembullin më të mirë për të 
gjitha shtresat e shoqërisë. Çdo njeri është në gjend- 
je të ndjekë rrugën e tij sipas mundësive që ka. 


Shikoje veten në pasqyrën e tij 


Nëse je i pasur, mendo për thjeshtësinë dhe 
bujarinë e Profetit H që sundoi mbi tërë Gadishullin 
Arabik duke i bërë për vete të gjithë njerëzit e 
mëdhenj të popullit arab! 


Nëse je i dobët dhe i vobektë, merr shembull 
prej jetës së Profetit i cili pati jetuar në Mekë nën 
regjimin arrogant dhe mizor të politeistëve! 


Nëse je triumfator, merr shembull nga jeta e 
Profetit guximtar dhe ngadhënjyes që doli fitues mbi 
armiqtë në Bedër dhe Hunejn! 


Nëse pëson disfatë 


, tiUl IfcJ 

Profetin $H, dorëzuar Zotit, duke përballuar me 
durim dhe trimëri dhimbjen e shokëve të rënë dësh- 
morë apo të shtrirë gjithë plagë në sheshin e luftës 
së Uhudit! 

Nëse je mësues, ke shembull Profetin i cili u 
mësonte shokëve urdhrëresat hyjnore, duke u për- 
cjellë atyre njëkohësisht edhe frymëzimin e botës 
së vet të ndjeshme shpirtërore! 

Nëse je nxënës përsëri ke shembull Profetin H, 
që dëgjon i përqëndruar shpalljen hyjnore të sjellë 
nga Xhebraili! 

Nëse je predikues dhe thirrës Islam merr she- 
mbull Profetin ^g, që u jep perla urtësie shokëve të 
vet në Xhami. 


Nëse dëshiron të mbrosh dhe përhapësh të vër- 
tetën dhe në këtë kauzë nuk ke bashkëpuntor dhe 
ndihmës shiko jetën e Pejgamberit fg i privuar nga 
çdo lloj ndihme, shpallte me zë të lartë të vërtetën 
hyjnore dhe ftonte njerëzit në rrugë të drejtë. 

Nëse ke mposhtur armikun duke dalë fitimtarë 
mbi të merr shembull Pejgamberin kur mposhti 
idhujtarët dhe hyri në Mekë gjithë modesti hipur 
mbi devenë e tij. 



Nëse je zotërues i madh pronash dhe kërkon 
mirëadministrimin e tyre merr shembull Profetin §g 
i cili vuri për administrimin e pronave që mori nga 

fisi Beni Nadir personat më të aftë. 

Nëse je jetim, mendo për jetimin e vogël të 
Abdullahut dhe Amines! 


Nëse je i ri, shih me kujdes rininë e Profetit 


Nëse je tregtar, merr shembull Pejgamberin ||, 
i cili zhvillonte tregti të ndershme dhe fitimprurëse 
në Siri dhe Jemen. 

Nëse je gjykatës, merr shembull drejtësinë e Tij 
dhe mendo zgjidhjen e tij të zgjuar e të drejtë për të 
vendosur gurin e zi në Qabe, ndërsa fiset kurejshite 
ishin gati të shkaktonin gjakderdhje për të vendosur 
gurin e zi. 

Dhe, duke i kthyer sytë sërish nga historia, shih 
Profetin f|, i cili në Medine, në Faltoren Profetike 
rri duke i trajtuar para vetes si të barabartë të varfrin 
e të pasurin, vendos mes njerëzve në formën më 
të drejtë! 

Nëse je një bashkëshort, shih me kujdes mirë- 
sjelljen, xhentilesën dhe dashurinë e Pejgamberit || 
ndaj bashkëshorteve. 

Nëse je prind, shih mënyrën e sjelljes së tij ndaj 
vajzës Fatime e ndaj nipërve Hasan dhe Husejn!... 

Kushdo që të jesh dhe në cilat do kushte që të 
ndodhesh, në çdo çast ke për të gjetur Muhamedin 
si prijësin më të mirë dhe udhërrëfyesin më të drejtë! 

Ai është një prijës i tillë, prej traditës së të cilit 
mund të rregullosh çdo gabim, të rregullosh të gjitha 
çështjet dhe të ringjallësh shpresën. Në saje të dritës 
dhe udhëzimit të tij mund të kapërcesh pengesat e 
të arrish lumturinë! 


Mësuesi i tij ishte Allahu 

Pejgamberi f|, nuk mori mësim nga një qenie 
njerëzore. Mësuesi i tij, siç e shpreh edhe vetë, ishte 
Allahu “Mua më edukoi Allahu dhe më dha një 
edukatë shumë të mirë.” (Xhamius Sagir, I, 12) 

Prandaj, Ai është shumë përpara shkencave 
që studiojnë personalitetin njerëzor, si pedagogjia, 
psikologjia dhe socio- antropologjia. 

Sahabët, shokët e ndershëm të Profetit, aq 
shumë e donin atë, saqë është i pamundur për- 
shkrimi i dashurisë së tyre ndaj tij. Një dashuri e 
tillë mund të realizohet vetëm e vetëm me dashuri e 
frymëzim hyjnor, përndryshe është e paarritshme. 


Cili mësues mund ta arrijë këtë sukses? 

Sahabët e ndershëm ishin të radhitur me sin- 
qeritet rreth të Dërguarit të Allahut, si një ujëvarë 
dashurie dhe ishin shndërruar në ujë qiellor. Kishte 
nga ata të cilët vetëm e vetëm “ngaqë Ai kështu 
kishte vepruar” dhe për të shijuar ndjenjën e ndjekjes 
dhe imitimit, ecnin nëpër rrugët nëpër të cilat kishte 

ecur Ai, merrnin erë trëndafilat që kishte marrë Ai, 
ndalonin në vendet në të cilat ishte ndaluar Ai. Janë 
të panumërta manifestimet nga zemrat e djegura e të 
përvëluara me dashurinë dhe ashkun e të Dërguarit 
të Allahut të sahabëve të ndershëm. 

Çfarë sistem edukimi ishte ai që i kishte bërë 
sahabët kështu? Cili mësues dhe psikolog mund ta 
japë sot këtë edukatë? A do munden vallë, sikur të 
mblidhen të gjithë psikologët, sociologët, mësuesit 
dhe filozofët për të krijuar një grup njerëzish të tillë 
si sahabët? 


Zemra e mbushur me dashurinë ndaj tij 
është e mbrojtur nga dënimi 


Një zemër e mbushur me dashuri për 
Pejgamberin fl, është e mbrojtur nga dënimi hyjnor. 
Në lidhje me këtë, ajeti kuranor thotë: 

“Por Allahu nuk do t’i ndëshkonte ata, 
përderisa ti ishe në mesin e tyre dhe, Allahu 
nuk do t’i ndëshkojë ata, përderisa ata i kër- 
kojnë falje Atij. ” (Enfal, 33) 


Prandaj, ndjekja e portretit shembullor të të 
Dërguarit të Allahut, është shkak për të shpëtuar 
nga dënimi i Zotit. Besimtari duhet që sjelljet dhe 
qëndrimet e veta t’i rregullojë sipas traditës së të 
Dërguarit të Allahut fg. 

Kush mban të gjallë traditën time... 

Dëshira e zjarrtë e Pejgamberit ?H, ishte ta shi- 
konte çdo anëtar të ymetit në Xhenet. Prandaj i 
këshillonte të gjithë sipas gjendjes dhe situatës. 

Enes ibn Maliku na transmeton njërën prej 
këshillave që i ka dhënë Pejgamberi 

“Përpiqu ta kalosh ditën dhe natën pa pasur 
asnjë lloj mërie në zemër për besimtarët.” 

“Kush mban gjallë traditën time, më ka 
dashur mua dhe kush më do mua do të jetë me 
mua në Xhenet.” (Tirmidhi, Ilm, 16/2678) 


Zgjidhja e fijeve... 

Abdullah ibn Dejlemi e shpreh kështu rëndësinë 
e kapjes pas traditës profetike: 

“...Fillimi i dobësimit të fesë është braktisja 
e traditës profetike. Ashtu si zgjidhen fijet e lita- 
rit një e nga një deri në këputje, ashtu zhduket 
edhe feja duke braktisur një e nga një traditën 
profetike. ” (Darimi, Mukaddime, 16) 


Braktisja e traditës profetike 
e bën të pamundur shpëtimin 
në Ditën e Kiametit. 


“Bindja ndaj tij është obligim. Çfarëdo që 
t’ju japë i Dërguari, merreni atë, e çfarëdo që 

t’ju ndalojë, hiqni dorë prej saj. Frikësojuni 
Allahut, sepse Allahu, dënon vërtet ashpër.” 

(Hashr, 7) 

“O ju që keni besuar! Bindjuni Allahut 
dhe bindjuni të Dërguarit dhe mos i çoni dëm 
veprat tuaja!” (Muhamed, 33) 

“Kushdo që i bindet Allahut dhe të 
Dërguarit, do të jetë me ata të cilëve Allahu 
u ka dhënë shumë dhunti: me profetët, me 
të sinqertët, me dëshmorët dhe me të drejtët! 
Eh sa shokë të mrekullueshëm janë këta!” 
(Nisa, 69) 


Kuptimi i plotë i tij është i pamundur 

Ne e kemi të pamundur ta rrokim plotësisht 
brenda aftësive dhe mundësive njerëzore Profetin 
tonë, Krenarinë e Gjithësisë $H, i cili ishte një mre- 
kulli krijimi. Sepse përvojat e marra nga kjo botë 
mbeten të pamjaftueshme për ta njohur dhe për- 
shkruar Atë. Siç është e pamundur të futet oqeani 
në një gotë ujë, po ashtu është e pamundur të njihet 
dhe rroket denjësisht Drita Muhamedane! 


Vlera e të dërguarit buron nga Dërguesi 

Po të bëheshin përpjekje për t’i përshkruar të 
gjitha çështjet që përbëjnë personalitetin shembullor 
të Profetit nuk do të mjaftonin vëllime të tëra! 

Profeti, Hz. Muhamed, 2H, ishte një trup i bekuar 
me portret të bukur dhe karakter të përkryer, një 
shëmbëlltyrë tjetër e të cilit s’është krijuar më! 

Një ditë, Halid ibn Velidi 4&>, shkoi te një fis arab 
dhe kryetari i fisit i kërkoi: 

“O Halid, na e përshkruaj portretin dhe karak- 
terin e të Dërguarit të Allahut!” 

Halidi 4l>, iu përgjigj: 

“Kjo është e pamundur, fjalët nuk mjaftojnë 
për këtë!” 

Atëherë, kryetari i fisit i tha: 

“Në është kështu, të paktën na bëj një për- 
mbledhje me aq sa e njeh dhe arrin ta përshkruash ti!” 

Pas kësaj, Halidi 4fc, i dha këtë përgjigje të 
shkëlqyer: 

“V\era e të Dërguarit buron nga Dërguesi dhe 
meqë Dërguesi është Krijuesi i gjithësisë, merre 
vetë me mend tani madhështinë e bukurisë së 
tij, në mundsh!” 


Nga kjo kuptohet se është e pamundur të shpre- 
het në mënyrë të plotë portreti dhe karakteri i të 
Dërguarit të Allahut ose, e thënë ndryshe, të bëhet 
ashtu siç duhet portretizimi fizik dhe shpirtëror i të 
Dërguarit të Allahut. 

Edukimi i brezit të përsosur 

Përmes mësimeve, edukatës dhe moralit, Ai e 
shndërroi atë panoramë gjakatare dhe të egër, ku 
vajzat varroseshin të gjalla, ku grindjet e vogla fisnore 
ktheheshin në lumenj gjaku, në kopsht të qetësisë, 
paqes dhe lumturisë. 

Nga atmosfera e armiqësisë fisnore, gjakmarr- 
jes, padrejtësisë dhe grindjeve u kalua në atmosfe- 
rën e vëllazërisë, paqes, mirëkuptimit, solidaritetit 
dhe ndihmës reciproke. Në këtë mënyrë, u ndërtua 
qytetërimi i virtyteve, të cilin sot e kësaj dite e ka 
zili gjithë njerëzimi. 

Eksperti i famshëm i së drejtës islame, Karafi, thotë: 

“Pejgamberi $H, sikur të mos kishte asnjë 
mrekulli tjetër, vetëm brezi që ka edukuar, do të 
mjaftonte si mrekulli dhe si provë për të vërtetuar 
profetësinë” 


Krenaria e njerëzimit 


Një këshill shkencëtarësh dhe mendimtarësh i 
mbledhur në Hagë të Holandës, në mesin e shekullit 
të kaluar, përcaktoi njëqind burrat më të shquar të 
botës dhe zgjedhësit, që të gjithë të krishterë, u dety- 
ruan ta zgjedhin në vend të parë Muhamedin 


Ja pra, vlerë e vërtetë është ajo që të detyron 
ta pohosh dhe pranosh, edhe kur nuk e do personin 

që i mbart ato vlera. Vlerat dhe virtytet e Muhamedit 
janë pohuar gjithmonë edhe prej atyre që s’i 
kanë besuar!.. 

Gjenialiteti 

Historiani francez Lamartin, do ta shprehte 
madhështinë dhe gjenialitetin e Pejgamberit i§, 
kështu: 

“Në qoftë se madhështia e qëllimit, pamundësia 
e mjeteve dhe pafundësia e rezultateve të arritura 
do të ishin tri kritere për të matur gjenialitetin njerë- 
zor, atëherë kush do të guxonte të përqaste njerëzit 
më të mëdhenj të kohëve moderne me figurën e 
Muhamedit? As më të shquarit prej tyre nuk arritën 
veçse të ngrinin ca ushtri, ligje, perandori e të the- 
melonin autoritete fizike të pushtimit, disa prej të 
cilave u rrënuan para syve të tyre. Kurse Muhamedi 
nuk lëvizi nga vendi vetëm ushtritë, ligjet, perando- 
ritë, popullatat, dinastitë, por edhe miliona njerëz 
të një të tretës së botës, për më tepër, ai lëvizi nga 
altarët idhujt, idetë dhe shpirtrat.” 

Pohimi i ndërgjegjes 

Personalitetin shembullor të Pejgamberit janë 
detyruar ta pohojnë edhe ata që nuk e kanë besuar. 

Shkrimtari Thomas Carlyle thotë: 

“Asnjë perandor nuk është respektuar dhe 
_ 

dashur sa Muhamedi fg, i cili arnonte mantelin e tij 
me dorën e vet.” 

Njëri ndër themeluesit ideologjikë të Revolucionit 
Francez, filozofi Lafajet, më 1789, para shpalljes së 
“Deklaratës së të drejtave të njeriut”, kishte studiuar 
dhe shqyrtuar me kujdes dhe përpikëri të gjitha sis- 
temet juridike dhe duke parë lartësinë dhe epërsinë 
e të drejtës islame, vlerësimin dhe admirimin e tij 
ndaj Pejgamberit fg, e shprehu kështu: 

u O Muhamed! Atë që ti ke sjellë dhe aplikuar 
në botë, nuk e ka bërë askush tjetër. Ti e ke sjellë 
drejtësinë në një shkallë të paarritshme!..” 


Njeriu është me atë që do 

Një ditë Sevbani ishte përhumbur duke 
shikuar Pejgamberin ^g. Kur vuri re gjendjen e për- 
humbur të Sevbanit, Pejgamberi e pyeti: 

“Përse je përhumbur kështu, o Sevban? 
Sevbani ia ktheu: 


“Nëna, babai dhe jeta ime të qofshin falë ty, por 
aq shumë më djeg malli për ty, saqë çdo moment 
larg teje më shkakton pikëllim. Kur gjendja është 
kështu në dynja, si do të jetë gjendja ime në Ahiret, 
kur ju do të jeni me pejgamberët e tjerë, kurse 
gjendja ime është e papërcaktuar. Gjendja ime do 
të jetë edhe më e mjerueshme nëse nuk do të hyj 

në Xhenet, e nuk do mund të të shikoj më kurrë. 
Ky mendim më trishton.” 

Pejgamberi fg, i tha: 

“Njeriu është së bashku me atë që do...” 

Dashuria kërkon sakrificë 

Madhësia e një dashurie të vërtetë matet me 
sakrificën që bëhet dhe rrezikun që merret parasysh 
për hir të të dashurit, kur të jetë e domosdoshme. 
Dikush që dashuron fort, po të duhet, e jep edhe 
jetën, madje, pa bartur ndjenjën se po bën një sak- 
rificë! Ai vepron i qetë sikur të ishte duke shlyer 
një detyrim. Por ata që nuk e njohin dashurinë e 
vërtetë, që nuk marrin dot pjesë nga dashuria e 
vërtetë dhe pasionante, do të thotë se nuk kanë 
hyrë në rrugën për t’u përkryer, ndërkaq që, duke 
jetuar nën sundimin e egos, i shpenzojnë dhe i çojnë 
kot ndjenjat. 


Për të mos rënë në kundërshtim me atë... 



Edhe dijetari i madh i hadithit dhe ideatori i 
madh, Imam Neveviu, nuk pati ngrënë kurrë shalqi 
në jetë vetëm ngaqë s’e dinte se si e kishte ngrënë 
shalqinin Pejgamberi Me vetëdijen e besnikërisë 
ndaj Profetit, vetëdije e cila e shoqëroi në të gjitha 
etapat e jetës, ai qe shmangur nga mundësia për 
të vepruar ndryshe nga Profeti qoftë edhe duke 

ngrënë shalqi! 

Përcaktimi i çdo gjëje sipas tij... 

Njëri nga burrat e mëdhenj të umetit, bashkësisë 
profetike, Sejjid Ahmed Jeseviu, i lidhur me dashuri 
pasionante ndaj të Dërguarit të Allahut, si rrjedhojë 
e dashurisë së thellë që ndjente për të Dërguarin 
e Allahut që kishte vdekur në moshën 63-vjeçare, 
pas kësaj moshe e ndërpreu lëvizjen mbi tokë dhe, 
gjersa vdiq, e vazhdoi detyrën e prijësit shpirtëror 
në një vend të ngjashëm me varrin! 

I vetmi shqetësim ishte ymeti... 

“Dëgjoni me vëmendje! Unë jam për ju një 
mjet sigurie. Edhe kur të vdes lutja ime në varr 
do të jetë: ‘OZoti im, ymeti im, ymeti im!..” Kjo 
lutje do të vazhdojë deri sa të fryjë suri...” (AH el- 
Muttaki, Kenzul Umal, v. 14, fq, 414) 


Ai është shumë pranë nesh, po ne, sa 
pranë tij jemi? 


“Jeta ime është mirësi për ju, sepse përjetoni 
disa ngjarje për të cilat zhret shpallje hyjnore, por 
edhe vdekja ime është mirësi për ju, sepse veprat 
tuaja më paraqiten mua dhe unë për veprat tuaja 
të mira falënderoj Allahun, kurse për veprat e 
këqija i kërkoj falje Allahut për ju. ”(Hejthemi, IX, 24) 

Sa është niveli i gjërave të përbashkëta? 

Dashuria buron nga gjërat e përbashkëta midis 
të dashurit dhe të dashuruarit. I dashuruari përjeton 
të njëjtat ndjenja me të dashurin. I dashuruari dëshi- 
ron me gjithë qenien e tij të jetë si i dashuri. 

Por sa të përbashkëta ka adhurimi, morali dhe 
veprat tona me të Pejgamberit ?H, të cilin pretendoj- 
më se e duam aq shumë? 

Sa jemi së bashku me të? 

Sa e ngjashme është jeta jonë familjare me jetën 
familjare të Pejgamberit $|f? Sa i afrohet adhuri- 
mi ynë mënyrës së adhurimit të Pejgamerit f|? Sa 
kujdes tregojmë ne për të varfrit, nevojtarët dhe 
jetimët? Sa përpiqemi për të përmirësuar gjendjen 
individuale dhe sociale? Sa përpjekje bëjmë për të 
nxitur të mirën dhe ndaluar të keqen? Në ç’masë 
është Pejgamberi shembull në jetën tonë? Sa 
pasqyrohet përkushtimi i tij në adhurim, finesa në 
vepra, delikatesa në moral, ndjeshmëria në zemër, 
drita në fytyrë dhe largpamësia në shikim? 

Salavatet dhe nderimet për të janë 

urdhëresë hyjnore 

Në Kuranin e Shenjtë, Zoti është betuar mbi 
jetën e Profetit Muhamed Emri i lartë i tij është 
përmendur krahas emrit të Zotit dhe besimi është 

konsideruar i varur nga besimi në profetësinë e tij. 
Në Kuranin e Shenjtë Zoti nuk e ka pëlqyer ngritjen 
e zërit në prani të tij dhe nuk ka dashur që emri i tij 
i bekuar të përmendej si ndonjë emër i zakonshëm. 
Përveç të gjitha këtyre, duke bërë të ditur se Ai vetë 
së bashku me engjëjt, duke e përmendur Profetin, e 
përshëndesin me lutje për mëshirë e paqe. Zoti e ka 
urdhëruar edhe umetin, bashkësinë e Muhamedit, ta 
përshëndesin shpesh atë duke u lutur për mëshirë 
dhe paqe për të. 

Kështu, siç shprehet në ajetin kuranor si më 
poshtë, përshëndetja e Profetit me salat dhe selam, 
domethënë me lutje për paqe dhe nderim, është 
urdhër hyjnor për besimtarët: 


“Pa dyshim, Allahu dhe engjëjt i bëjnë 
shumë salat Profetit. O besimtarë, edhe ju 
bëjini salavat Atij dhe jepini selam me një 
nënshtrim të plotë!” (Ahzab, 56) 


Përshëndetja profetike bëhet shkak për shtimin 
e dashurisë për të Dërguarin e Allahut në zemrat e 
besimtarëve. Dhe atëherë, pa dyshim, mundësia për 
të përfituar siç duhet nga personaliteti shembullor i 
të Dërguarit të Allahut duke u lidhur denjësisht pas 
tij, do të jetë në raport me nivelin që do të meritoj- 
në të arrijnë zemrat besimtare në dashurinë për të 
Dërguarin e Allahut. 

Nevoja për të 

Njerëzimi ka gjetur tek Pejgamberi $§|, udhë- 
zuesin më të përsosur. Prandaj, ata që janë larg 
udhëzimit, sot kanë një përgjegjësi më të madhe se 
ata që kanë jetuar para ardhjes së Profetit Bota, 
e cila është në një gjendje pështjellimi, ka nevojë 
më shumë se kurrë për personalitetin shembullor 
të pashoq të Pejgamberit $§|. 

Zgjidhja e vetme 

E vetmja rrugë shpëtimi dhe zgjidhje është rruga 
e Pejgamberit $§|. Ishte kjo rrugë që e nxori shoqë- 
rinë arabe nga errësira e mohimit dhe idhujtarisë 
në dritën e Islamit dhe Tevhidit. Ishte Profeti ?H, që 
e lartësoi shoqërinë paraislamike nga një shoqëri 
nomade, në një shoqëri që arriti kulmin e qytetërimit 
dhe kulturës. 

Allahu na mundësoftë në këtë botë të jetoj- 
më sipas traditës profetike, të zbukurohemi me 
moralin e tij dhe të fitojmë ndërmjetësimin e tij 
në Ditën e Gjykimit. 

Amin... 






MREKULLI E PËRJETSHME 


Thuaj: "E vërteta erdhi, ndërsa e pavër- 
teta u shkatërrua. Sigurisht, e pavërteta 
është e paracaktuar të zhduket"! (isra, 82) 

"Ky është Libri në të cilin nuk ka 
dyshim. Ai është udhërrëfyes për të 
devotshmit." (Bekare, 2) 










KURANI 

mrekulli e përjetshme 


Shenjë mëshire 

Kurani është dhurata më e madhe dhe e shtrenj- 
të për njerëzimin. Ai është udhërrëfyes në këtë botë 
plot sprova. Është libri dhe mesazhi i fundit nga 
Allahu për njerëzimin... 

Allahu i ka dhuruar njerëzimit Kuranin, për të 
kuptuar qëllimin e krijimit, për të jetuar një jetë të 
virtytshme dhe për të fituar lumturinë e dy botëve. 

Allahu në Kuranin Famëlartë, thotë: 

“O njerëz, ju ka ardhur këshillë (Kurani) 
nga Zoti juaj, shërim për zemrat tuaja, udhë- 
zim dhe mëshirë për besimtarët.” (Junus, 57) 


Verdikt Hyjnor 

- Kurani, udhëzues hyjnor dhe mesazh për gjithë 
njerëzimin. 

- Ai është burim i pashtershëm qetësie dhe 

lumturie. 

- Ai është libri i qartësuar dhe udhëzues deri në 
Ditën e Kiametit. 

- Ai është një libër që vdekjen e shndërron në 
një mjet takimi me Allahun. 

Çdo shkronjë e tij është mrekulli 

Kurani shpreh vullnetin hyjnor. Në çdo shkro- 
një të tij janë fshehur një mijë mrekulli. Kush është 
afër Kuranit është afër Allahut, kurse kush është 
afër Allahut përfiton më shumë nga mrekullitë dhe 
mesazhet e tij. Jeta afër Kuranit është devotshmëri, 
kurse devotshmëria sjell dituri dhe urtësi, siç e kon- 
firmon vetë Allahu në Kuran: 

“...Jini të devotshëm, në mënyrë qëAllahu 
t’ju japë dituri!..” (Bekare, 282) 

Thesar urtësie 

Kurani është një dritare madhështore, e cila 
hap horizontin tonë të reflektimit dhe mendimit. Ai 
është gjuha e gjithësisë. Është shërim për shpirtin e 
plagosur dhe çlodhje për zemrat e lodhura. 

Lumturia e angazhimit me Kuranin 

® Kur Pejgamberi hyri një ditë në xhami, vuri re 
një grup njerëzish, prej të cilëve disa lexonin Kuran, 
_ 





KURANI Mrekulli e përjetshme 


disa luteshin, kurse disa të tjerë mësonin dituri për 
vete dhe u mësonin të tjerëve. Përballë kësaj gjend- 
jeje impresionuse, Pejgamberi $§|, tha: 

“Të gjithë këta janë në mirësi. Ata lexojnë 
Kuran dhe luten. Nëse Allahu dëshiron, uaplotë- 
son ose jo dëshirën. Kurse të tjerët mësojnë dituri 
dhe ua mësojnë të tjerëve atë. Unë jam dërguar 
si mësues. ” Dhe menjëherë u ul pranë atyre që 
mësonin dituri. (Ibn Maxhe, Mukaddime, 17) 


Çdo ajet fton për reflektim dhe mendim 

Kurani, si një udhëzuesi i pashembullt, i fton 
njerëzit për reflektim duke filluar nga ajeti i parë deri 
tek ajeti i fundit. Kurani e fton njeriun të mendojë 
mbi qëllimin e krijimit, mbi urtësitë e krijimit dhe 
mbi dizajnin e përsosur të Kuranit. Në shumë ajete 
Allahu e qorton njeriun me shprehje të tilla: “A 
nuk mendoni, përse nuk reflektoni, përse nuk 
merrni mësim?” Prandaj, kush dëshiron të bëjë 
një jetë dinjitoze dhe njerëzore, duhet t’i qaset jetës 
sipas frymës dhe atmosferës kuranore. 


Tokë e begatë 

Bota shpirtërore e njeriut është e pajisur me 
aftësi të jashtëzakonshme, të cilat, për të marrë 
zhvillim dhe shprehur bukuritë dhe madhështinë e 
tyre presin ushqimin e imanit dhe Kuranit. Ashtu 

si një farë e vogël në një tokë pjellore bëhet pemë 
shumë e madhe, ashtu zhvillohet dhe përsoset bota 
shpirtërore e ushqyer nga Kurani. 

Dy këshilla të arta 

Pejgamberi H, i këshillon kështu besimtarët: 

“Ju kam lënë dy gjëra, pas të cilave, nëse 
kapeni fort nuk do të devijoni: Librin e Allahut 
dhe traditën time...” (Tirmidhi, Menakib, 31/3788.) 


Receta Kuranore 

Recetën për të jetuar në mënyrë dinjizoze dhe 
njerëzore, Allahu e ka shpjeguar në Kuran dhe në jetën 
e Pejgamberit s|8, morali i të cilit ishte i gjithi Kuran. 

- Ilaçi për të shpëtuar nga kapriçot dhe intrigat 
e egos është Kurani. 

- Morali që e shpëton njeriun nga rënia në nivel 
më poshtë se kafshët është në Kuran. 

- Drejtësia aq e dëshiruar është në Kuran. 

Shkurtimisht, Kurani është rrugëzgjidhje për 
çdo problem dhe shërim për çdo sëmundje në çdo 
kohë dhe çdo vend. 





Përfitimi prej Kuranit është në raport të 
drejtë me devotshmërinë 

Kurani është si një oqean pa fund, kurse njeriu 

është notar. Një njeri që nuk di not, noton në breg të 
oqeanit, kurse një notar i zoti noton në thellësi, duke 
zbuluar në këtë mënyrë gjëra interesante, të cilat 
ai që noton në breg i ka të pamundura t’i shikojë. 
Besimtari i devotshëm, gjatë leximit dhe reflektimit 
mbi Kuran, dallon urtësi të panumërta, të cilat nuk 
mund t’i dallojë një besimtar me zemër të shkujdesur. 
Zemrës së thelluar në kuptimet e Kuranit i hapen 
horizonte qiellore. 

Perceptimet e një personi që zhytet në thellësitë 
e Kuranit janë të pafundme. Notimi nëpër bukuritë 
e Kuranit i hap njeriut syrin e zemrës. 

Dy grupe për t'u pasur zili 

Pejgamberi ;$8 ka thënë: “Dy lloj njerëzish janë 
për t’u pasur zili: 

Personit të cilit i është dhënë Kurani dhe 
angazhohet vazhdimisht me të dhe vepron sipas 
tij dhe personit që i është dhënë pasuri dhe e 
shpenzon atë në rrugë të Allahut. ” (Muslim, Musafirin, 
266, 267) 


Cilësitë e pejgamberëve në Kuran 

Ai që merr për udhërrëfyes Kuranin, zbukurohet 
me moralin Profetik. Cilësitë njerëzore të profetëve 
fillojnë të kultivohen tek personi që angazhohet me 
Kuran. 

Rumiu e shpreh kështu: 

“Kurani është shprehje e cilësive dhe gjendjes 
së profetëve. Nëse e lexon me zemër dhe e prakti- 
kon Kuranin, konsideroje veten sikur je takuar me 
Pejgamberët. Leximi i historisë së pejgamberëve 
sjell çlirimin e shpirtit nga trupi.” 

Çdo e vërtetë gjendet në Kuran 

Lumturia e kësaj bote dhe botës tjetër është e 
mundur vetëm përmes bindjes dhe praktikimit të 
mësimeve kuranore. Çdo e vërtetë është e fshehur 
në Kuran. Njerëzit më të lumtur janë ata që janë 
mbledhur nën hijen e Kuranit, janë ndriçuar me 
dritën e tij dhe ata që janë shndërruar në një Kuran 
të gjallë, që ecën mbi tokë. 

Kurani është libër edukativ 

Rumiu thotë: 

“Kush nuk ka edukatë, nuk është njeri, sepse 
dallimin midis njeriut dhe kafshës e bën edukata. 
0 njeri! Hapi sytë dhe shikoje me Kujdes Kuranin, 
aty do të vësh re se çdo ajet është edukatë. ” 


Tregues i nivelit të devotshmërisë 

Treguesi më i mirë i devotshmërisë dhe përkush- 
timit tonë ndaj imanit, është kultura jonë kuranore, 
e cila shfaqet përmes sinqeritetit në ibadet, hijeshisë 

në sjellje dhe thellësisë në shpirt dhe mendim. Sa 
më afër Kuranit, aq më i lartë është niveli ynë i 
devotshmërisë dhe sinqeritetit. 

Kurani është pastrim për zemrën 

Pejgamberi ^t, thotë: 

“Zemrat rtdryshken si metalet.” 

Sahabët e pyetën: 

a Me çfarë pastrohet zemra?” 

“Zemra pastrohet duke lexuar shumë Kuran 
dhe duke përmendur vazhdimisht AUahun.” (AH 
el-Muttaki, II, 241) 


Rruga më e sigurt 


Kurani është rruga më e sigurt për ata që dëshi- 
rojnë të fitojnë dashurinë e Allahut dhe të shpëtojnë 
nga dënimi i përhershëm. Ata që ecin në këtë rrugë 
janë të shpëtuar, kurse ata që devijojnë nga kjo rrugë 
janë të humbur. 

Pejgamberi thotë: 


“Kurani është si një litar i fortë, njëri skaj i të 
cilit është tek Allahu, kurse skaji tjetër në dorën 
tuaj. Prandaj, kapuni fort pas tij, sepse vetëm në 
këtë mënyrë jeni të shpëtuar nga devijimi dhe 
rrënimi.” (Hejthemi, IX, 164) 

Kurani, burim i diturisë 


Burimi i gjithë diturive është Kurani, prandaj 
vepra më e vyer dhe pasuria më e shtrenjtë për një 
besimtar është angazhimi me leximin dhe mësimin 
e Kuranit. Pejgamberi s|g, thotë: 


“Kurani është një fjalë e atillë hyjnore, e cila e 
mbron njeriun prej çfarëdo lloj intrige dhe trazire 
që mund të ndodhë. Në të gjenden të dhëna histo- 
rike për popujt para jush, informacione për popujt 
pas jush dhe dispozita e parime për ngjarjet që do 
të ndodhin midis njerëzve. Ai bën dallimin midis 
të drejtës dhe së shtrembrës. Kush e braktis atë, 
Allahu e shkatërron dhe kush kërkon udhërrëfyes 
tjetër përveç Kuranit, Allahu e kredh në rrugë të 
gabuar dhe të shtrembër. Ai është një litar i fortë, 
pas të cilit mund të kapesh, ai është këshillues 
i urtë dhe rruga e drejtë. Kush kapet pas tij nuk 
humbet kurrë rrugën, gjuha që tregon për të nuk 
gabon asnjëherë. Dijetarët nuk kanë të ngopur me 
të. Ai nuk e humbet kurrë freskinë nga leximet e 
përsëritura, atij nuk i shterojnë mrekullitë. Kur 
e dëgjuan xhindët, thanë: ‘Me të vërtetë, kemi 
dëgjuar një Kuran të mrekullueshëm’. Ata që 
flasin sipas Kuranit, thonë vetëm të vërtetën. Ata 
që gjykojnë sipas tij, gjykojnë me drejtësi. Ata që 
e praktikojnë fitojnë shpërblim dhe ata që ftojnë 
për tek ai, gjejnë rrugën e drejtë.” (Tirmidhiu, Fedailul 


Kuran, 14/2906) 

Mrekulli e përjetshme 

Kurani është një mrekulli hyjnore e përhershme, 
prandaj aspektet e mrekullisë së tij nuk shterojnë 
kurrë. Ai do të vazhdojë deri në Ditën e Gjykimit të 
mrekullojë njerëzit me mrekullitë e veta. 

Elokuenca dhe retorika e Kuranit 

Letërsia dhe gjuha e shoqërisë në të cilën zbriti 
Kurani ishte tepër e zhvilluar. Të gjithë arabët ishin 
të angazhuar me poezi dhe letërsi, por të gjithë 
ekspertët e letërsisë dhe poezisë u dorëzuan për- 
ballë mrekullisë letrare dhe gjuhësore të Kuranit. Të 
gjithë u detyruan të pranojnë paaftësinë e tyre për 
të konkuruar Kuranin. 

Kurani disa herë i sfidoi të sillnin një libër të 
ngjashëm apo qoftë edhe vetëm një ajet të ngjashëm 
me të. Por askush prej arabëve nuk e mori guximin 
për të sfiduar Kuranin. 


Dhënia e informacioneve 

Të dhënat rreth krijimit të njeriut, shoqërive të 
hershme, ngjarjeve historike etj., përbëjnë infor- 
macionet për të fshehtat e kaluara, kurse të dhë- 
nat rreth qenies se Allahut, engjëjve, xhindëve dhe 
gjendjes psikologjike të njerëzve përbëjnë grupin e 
informacioneve nga bota metafizike. 

Informacionet më të rëndësishme rreth së panjo- 
hurës janë informacionet për ngjarjet e ardhshme. 


Mrekullitë shkencore 


Mbi çështjen e riprodhimit të njeriut dhe for- 
mimin e embrionit, Kurani i Shenjtë jep një sërë 
informacionesh origjinale, që shkenca moderne 
pothuaj sapo i ka zbuluar. 


“Pa dyshim, Ne e krijuam njeriun prej një 
esence balte (të kulluar). Pastaj e bëmë embrion 
në një vend të siguruar. Në vijim, embrionin 
e kthyem në copë mishi që e shndërruam në 
eshtra (skelet) dhe eshtrat i veshëm me mish. 
Pastaj, me një mënyrë tjetër krijimi, e shndë- 
rruam në njeri. I lartë është Allahu, më i miri 
krijues!” (Muminun, 12-14) 

Kur ballafaqohen këto të dhëna të Kuranit me 
konstatimet përkatëse të biologjisë moderne, mes 
tyre vihet re një përputhje e plotë. 


Pas shpjegimit në veprën e vet të fushës së 
embrionologjisë, etapat që kalon njeriu në mitrën 
amësore, kanadezi Prof. Dr. Keith L. Moore i balla- 
faqoi njohuritë përkatëse me ajetet kuranore dhe 
pohoi se shkenca është në përputhje me Kuranin, 
madje, me shembujt dhe përshkrimet që jep, Kurani 
i paraprin shkencës së mjekësisë. 


Daktiloskopia, shkenca që studion konfiguara- 

cionet e gishtave është zbuluar në fund të shek. XIX 
dhe pas kësaj ka filluar të përdoret për të përfituar 
për qëllime të ndryshme, kurse Kurani i Shenjtë ka 
treguar qysh para 14 shekujsh mbi unikalitetin e 
konfiguarcioneve të gishtave të çdo personi. 

“A mendon njeriu se nuk do të mund t’i 
mbledhim eshtrat e tij?! Po , si jo! Ne jemi të 
Zotë t’ia ribëjmë me përsosmëri edhe majat 
e gishtave të tij.” (Kijame, 3-4) 

Përveç këtyre që përmendëm, Kurani jep infor- 
macion për copëtimin e atomit, për rolin mbrojtës 
të atmosferës, për dy detet që nuk bashkohen, për 
presionin atmosferik etj. 

Në Kuranin e Shenjtë ka shumë ajete që u bëjnë 
dritë përparimit shkencor dhe zbulimeve shkencore 
dhe janë një mrekulli e Kuranit mbi të ardhmen. E 
shprehur ndryshe, Kurani shkon gjithmonë para, 
kurse shkenca i vjen pas. 


Prezantoje veten në pasqyrën hyjnore 

Njeriu mund ta njohë veten më së miri në 
atmosferën Kuranore. Vetëm përmes Kuranit mund 
të shpëtojë nga krizat materiale dhe shpirtërore. 
Kurani i siguron njeriut njohjen e vetvetes, sepse 
ai nuk është fjalë njerëzore, por fjalë e Krijuesit të 
gjithësisë, i Cili i di më së miri çështjet dhe veçoritë 
tona. Prandaj, kush thellohet në Kuran, lexon në 

të veten dhe mirësitë e Allahut. 

Një njeri i urtë thotë: 

“Për të mençurit kjo botë është përfshirje në 
artin hyjnor, kurse për mendjetrashët është epsh 
dhe ushqim.” 

Nëse doni të flisni me Allahun 

Kurani është mënyra e vetme për të biseduar 
me Allahun në këtë botë. 

Muhamedi ^g, thotë: 

“Nëse dëshironi t’i luteni Allahut dhe të 
flisni me Të, lexoni me përqendrim dhe qetësi 
Kuranin. ” (Sujuti, I, 13/360) 


Burim shpirtëror 


Kurani është një sofër e pasur me ushqime 
shpirtërore, të cilën Allahu ua ka bërë dhuratë besim- 
tarëve. Ata që e pranojnë ftesën e Allahut për t’u 
ushqyer në këtë sofër, do të shijojnë lumturi, gëzim 
dhe begati pa fund. 


Sahabët nuk kishin të ngopur nga leximi dhe 
angazhimi me Kuranin, çdo ajet që shpallej kon- 
siderohej si një sofër e zbritur nga qielli. Të gjitha 
përpjekjet e tyre ishin të kuptonin dhe praktikonin 
sa më denjësisht atë. 

Pasuri e paçmuar 

Pejgamberi §§, thotë: 


u Kurani është një pasuri që, kush e arrin, nuk 
varfërohet dhe nuk ka pasuri më të shtrenjtë se 
ai. ” (Hejthemi VII, 158) 



Pejgamberi $H, në çdo rast lexonte Kuran. Ai 
lexonte Kuran në ligjërata, në biseda, në fjalime 
dhe ibadete. Sepse zgjidhja e çdo çështjeje është 
në Kuran, kurse detajet dhe zbatimi i Kuranit është 
konkretizuar në jetën e Pejgamberit Prandaj, 
mund të themi me lehtësi se jeta Pejgamberit ?H, 
ishte shpjegim i Kuranit. 

E Drejta e syrit 

Sahabët lexonin shumë Kuran. Në asnjë mënyrë 
nuk dëshironin të kalonte një ditë pa u hedhur një 
sy faqeve të Kuranit. Ditën e fillonin me Kuran dhe i 
këshillonin ata që kishin shqetësime syri të shikonin 
në Kuran. (Hejthemi, VI, 165) 

Angazhimi më i rëndësishëm i sahabëve 

Sahabët edhe në kushte të vështira nuk e anash- 
kalonin mësimin e Kuranit. Ebu Talha tregon se e 
gjeti një ditë Pejgamberin f|, duke u mësuar Kuran 

shokëve, ndërsa kishte varur gurë në bark nga uria. 
(Ebu Nuajm, Hilje, I, 342) 

Mësimi, zbatimi dhe përfitimi shpirtëror nga 
Kurani ishte synimi më i rëndësishëm i sahabëve. 
Kënaqësinë e jetës e gjenin në leximin dhe dëgjimin 
e Kuranit. 

Sakrifica e sahabëve 

Sahabët jetuan me dhe në atmosferën e Kuranit 
dhe gjithë jetën ia dedikuan atij. Ata i shërbyen me 
gjithë qenien e tyre Kuranit. U torturuan, u dënuan, 
u persekutuan, por në asnjë mënyrë nuk hoqën 
dorë nga libri i mrekullueshëm hyjnor. Për të jetuar 
sipas ajetëve Kuranore, ata sakrifikuan pasurinë dhe 
braktisën atdheun. 


Përpjekja për të qenë një Kuran i gjallë 

Kur u shpallën ajetet Kuranore për bamirësinë, 
sahabët që nuk kishin mundësi për të dhënë diçka, 
menjëherë shkuan në male për të mbledhur dru dhe 
fitimet që patën prej shitjes së druve i dhanë për 
bamirësi. E gjitha kjo tregon përpjekjen e tyre për 
t’u bërë Kuran i gjallë. 

Kurani flet për një zemër të ndjeshme 

® Për të përfituar siç duhet prej Kuranit, është e 
domosdoshme të kultivohet bota shpirtërore, për- 

ndryshe dobia e tij është minimale. Kurani ua shton 
edhe më tepër humbjen atyre që nuk e kanë zemrën 
e hapur ndaj tij. Siç thotë komentuesi i famshëm i 
Kuranit Katade: 

“Ata që lexojnë Kuran ose fitojnë ose humbin.” 

“Ne shpallim nga Kurani atë që është shë- 
rim dhe mëshirë për besimtarët e që mohuesve 
keqbërës u shton vetëm humbje.” (isra, 82) 

Pra, për të përfituar prej Kuranit duhet t’i afro- 
hemi atij me një zemër të kultivuar dhe të pastër. 


Kurani jep krenari 

Kur Nafi ibn Abdil Harisi, i cili ishte guvernator 
i Mekës në kohën e sundimit të Omerit 4fe, u takua 
me Omerin në Usfan, midis tyre u zhvillua ky dialog 
mbresëlënës: 

- Cilin ke lënë si zëvendës në Mekë- e pyeti 
Omeri. 


- Ibn Abzan- u përgjigj Nafiu. 

- Kush është ai? 

- Është një skllav i liruar- u përgjigj Nafiu. 

- Zëvendës ke lënë një skllav të lirë? -pyeti 
Omeri me habi. 

-Ai lexon librin e Allahut, respekton ndalesat 
dhe urdhëresat hyjnore- u përgjigj Nafiu. 

Atëherë Omeri tregoi hadithin e Profetit 

“AUahu, përmes Kuranit, disa i lartëson, 
kurse disa të tjerë i poshtëron (Muslim, Musafirun, 296) 


Busëll në çdo kohë dhe vend 


Kurani është vendi ku errësira i lë vendin dri- 
tës, mjerimi lumturisë dhe enigma qartësisë. Allahu, 
ndërsa tregon për historinë e Pejgamberëve dhe 
popujve të hershëm, kërkon prej nesh të nxjerrim 
mesazh prej tyre. Kurani është shfaqje e madhësh- 
tisë së Allahut në fjalë, por për ta kuptuar atë duhet 
një zemër e freskët, e pastër dhe e qetë. 

Rumiu këtë gjendje e shpreh kështu: 

Një ditë, një person iu bë shok rruge Isait 
Duke shkuar së bashku, personi pa në një skaj të 
rrugës ca eshtra dhe iu lut Isait SSSl: 

“Ma mëso emrin e madh të Allahut, me të cilin t’i 
lutem për të ringjallur këto eshtra e t’i ngre në këmbë! ” 


Hz. Isai iu përgjigj: 

“Kjo punë nuk është për ty! Për ta kënduar 
“Emrin e madh” dhe për ta ringjallur të vdekurin, 
duhet të kesh një frymë më të pastër se shiu, të 
jesh më i kujdesshëm se engjëjt, në adhurim! Emri 
i madh kërkon një gojë larg ushqimëve haram dhe 
një zemër të pastër. Pra, një njeri, që të mos jetë 
ndotur me haram dhe të mos dijë ç’është kundër- 

shtimi. Sepse njeriut, që e ka nefsin e pastër, i pra- 
nohet lutja. Zoti i Lartë e bën atë njeri ruajtës të 
thesareve. Për shembull, ta zëmë se ti more në dorë 
shkopin e Musait. Mirë, po a ke fuqi ti ta bësh atë 
gjarpër dhe ta urdhërosh? Vetë Musai qe frikësuar 
kur shkopi u shndërrua në gjarpër dhe Zoti i tha: 
“Mos u frikëso, o Musa!” (Neml, 10) 

Kështu është edhe gjendja jote, ç’dobi do të 
kesh nga këndimi dhe mësimi i “Emrit të madh”, në 
qoftë se nuk e ke botën shpirtërore të Musait?” 

Kurani lexohet me zemër 

Kurani në fakt lexohet me zemër. Përfitimet prej 
Kuranit janë në raport të drejtë me nivelin shpirtëror 
të lexuesit. 

Këshilla e Rrumiut për lexuesin e Kuranit është: 

“Para se të fillosh të lexosh ajetet kuranore 
dhe hadithet profetike, rregullo veten. Mos akuzo 
trëndafilin për paaftësinë tënde për të nuhatur 
aromën e tij. ” 

Zemra që kërkon Kurani 

Kurani ia hap sekretet një zemre të dëlirë dhe 
të ndriçuar. Prandaj, duhet që zemra të pastrohet 
përmes jetës së devotshme dhe të përkushtuar. 


Rumiu thotë: 

“Kuranin e kuptojnë ata që janë çliruar 
nga dëshirat e ambiciet egoiste. Kuranin mund 
ta kuptojë zemra që shkrihet dhe dridhet para 
Kuranit.” 

Si zbulohen enigmat hyjnore? 

Ibrahim Desuki jep këto këshilla në lidhje me 
Kuranin: 

“Kush dëshiron të lexojë, së pari duhet të 
pastrojë gjuhën nga fjalët e rëndomta dhe të këqi- 
ja, duhet të distancohet nga shpërdorimi, duhet 
të tregojë kujdes ndaj ndalesave dhe gjërave të 
dyshimta. Mosrespektimi i këtyre çështjeve është 
mungesë edukate ndaj Kuranit...” 

“Nëse dëshiron të kuptosh të fshehtat e 
Kuranit, atëherë pastro veten dhe çlirohu nga 
vargonjtë e egos, hiq dorë nga fjalët boshe duke 
u angazhuar me vepra të mira, ji modest dhe në 
asnjë moment mos harro që prejardhja jote është 
toka dhe kthimi yt është po në tokë. Ki frikë nga 
gabimet e shumta, Ilogariti mirë veprat e tua. 
Nëse vepron kështu, do të kuptosh të fshehtat e 
Kuranit, në të kundërt, dritarja hyjnore të mbyllet. ” 

Pasuria kuptimore e Kuranit 

® Pasurinë kuptimore të pafund të Kuranit Allahu 
e shpreh kështu: 

“Sikur të gjithë drurët, që gjenden në Tokë, 
të ishin pena e deti bojë shkrimi e t’i shtohen 
atij edhe shtatë dete të tjera, nuk do të shte- 
reshin fjalët e Allahut. Pa dyshim, Allahu 
është i Plotfuqishmi dhe i Urti.” (Lukman, 27) 

Tefsiret që përpiqen për të komentuar Kuranin, 
i ngjasojnë një ene të vogël me ujë të mbushur në 
oqeanin pafund. 

Rumiu këtë të vërtetë e shpreh kështu: 

u Për të shkruar kuptimin e jashtëm të 
Kuranit, mjafton një shishe bojë, kurse për të 
shprehur kuptimet e fshehta të tij, nuk mjaftoj- 
në oqeanet për bojë dhe pemët e gjithë rruzullit 
tokësor për lapsa. ” 


Oqean pa fund 


Ashtu si shkenca të ndryshme bëjnë zbulime 
të ndryshme në fushat përkatëse edhe shkencat që 
studiojnë Kuranin po nxjerrin çdo ditë e më shumë 
mrekulli të reja nga ai. Prej 1400 vjetësh dijeta- 
rët, shkencëtarët, të urtët vazhdojnë të notojnë në 
oqeanin pa fund të kuptimeve kuranore. Zbulimet 
kuranore nuk do të shterojnë kurrë, ai do vazhdojë 
të jetë libri i mrekullive deri në Ditën e Kiametit. 


Pejgamberi thotë: 

u ...Të rejat kuranore janë të pashtershme...” 
(Tirmidhi, Fedailul Kuran, 14) 

Kjo ndodh sepse kuptimet kuranore nuk janë të 
kufizuara si arsyeja njerëzore. Vetëm pjesa ekzoterike 
e tij mjafton për të rregulluar në mënyrë të përsosur 
jetën në këtë botë. Në fakt, rrokja e gjithanshme e 
Kuranit është e pamundur, sepse ai nuk është vepër 
njerëzore, por vepër e Zotit të gjithëdijshëm. 


Burim nderi dhe respekti 


“Ne të kemi shpallur Librin, i cili është për- 
kujtesë për ju. Vallë, anukpo kuptoni?” (Ebija, 10) 

Islami, i cili filloi me Ademin 8S3, për të arritur 
përsosjen me ardhjen e Pejgamberit dhe Kurani 
janë shkalla e fundit e përsosmërisë. Pa e kuptuar 
mirë Kuranin, nuk është e mundur njohja e Zotit. 

Prandaj, Kurani në çdo pikëpamje është drita e 
syrit, gëzimi i zemrës dhe burim i frymëzimit tonë. 



Armiqësinë fisnore, gjakmarrjen, padrejtësinë 
dhe grindjet, Kurani i shndërroi në atmosferë vëlla- 
zërie, paqeje, mirëkuptimi, solidariteti dhe ndihme 
reciproke, duke ndërtuar në këtë mënyrë qytetërimin 
e virtyteve. Ai është një dritë udhëzimi, i cili kur 
zbatohet në jetë, e lartëson shoqërinë në kulmin e 
njerëzisë, virtyteve dhe qytetërimit. Një libër i tillë 
si Kurani, i cili e shndërron dynjanë në parajsë, nuk 
ka ekzistuar më parë dhe nuk do të ekzistojë as në 
të ardhmen... 

Njeriu që do Pejgamberi $j§ 

Kur Aliu pyeti për zhurmën dhe zërat që 
vinin nga xhamia e Kufes, iu përgjigjën 

“Janë disa njerëz që lexojnë dhe mësojnë Kuran.” 

u Sa mirë për ata, sepse ata ishin njerëzit më të 
dashur tek Pejgamberi fg. 

Veçoritë e atyre që angazhohen 

me Kuranin 

Ata që angazhohen me Kuranin, janë si stina e 
pranverës, plot lule dhe ngjyra të gjalla. 

Ibn Mesudi 4^, i përkufizon kështu atë që anga- 
zhohen me Kuranin: 

“...Hafizi i Kuranit duhet të dallohet prej të 
tjerëve nga heshtja, devotshmëria, përlotja, ditu- 
ria dhe mendimi...” (Ebu Nuajm, Hilje, 1,130) 


Mbrojtësi i Kuranit është Allahu 


Kurani është libri i fundit hyjnor, të cilit Allahu 
i ka dhënë garancinë për t’u ruajtur deri në Ditën 
e Kiametit. Siç konfirmohet në ajetin Kuranor: 

“ Sigurisht , Ne e kemi shpallur Kuranin dhe, 
sigurisht , Ne do ta ruajmë atë.” (Hixhr, 9) 


Prandaj, Kurani është i vetmi libër hyjnor, të 
cilit nuk i është ndryshuar asnjë shkronjë. 

Kurani do të jetë në favorin tonë 
apo kundër nesh?L 

Kurani dhe njeriu do të jenë së bashku deri 
në Ditën e Kiametit. Mbas Kiametit do të krijohet 
një rregull dhe dizajn tjetër. Në Ditën e Gjykimit 
ata që do të fitojnë ndërmjetësimin e Pejgamberit 


dhe Kuranit, do të hyjnë në Xhenet, kurse për- 
fundimi i atyre që do t’u dalë Kurani kundër, do të 
jetë Xhehenemi. 

Shtëpi e rrënuar 

Prestigji i njeriut tek Allahu është në varësi të 
lidhjes me Kuranin. Prandaj besimtari duhet të bëjë 
përpjekje për të qenë një Kuran i gjallë mbi tokë. 

Pejgamberi H, thotë: 

“Kush nuk ka qoftë edhe një grimcë nga 
Kurani në zemër, është si një shtëpi e rrënuar.” 

(Tirmidhi, Fedailul Kuran, 18) 

Për t'u përfshirë nën hijen e Arshit 



‘Mësojuni fëmijëve tri gjëra: 


Dashurinë për Pejgamberin, dashurinë për 
familjen e Pejgamberit dhe leximin e Kuranit... 

Sepse në Ditën e Gjykimit nxënësi, mësuesi 

dhe shërbyesi i Kuranit do të jenë nën hijen e 
Arshit. ” (Munavi, Fejdul Kadir, I, 226) 


Gabimi më i madh 

Ndër gabimet që errësojnë jetën tonë shpirtëro- 
re, është lënia pas dore e Kuranit. Kur Pejgamberit 
!$S, iu treguan gabimet e ymetit, Ai pa si gabimin më 
të madh harrimin e Kuranit. Prandaj, duhet edhe 
vetë edhe të tjerëve t’ua mësojmë dhe ta bëjmë 
Kuranin pjesë të jetës sonë të përditshme. 

Prindërit duhet të bëjnë të gjitha përpjekjet 
për t’u mësuar fëmijëve Kuranin, sepse në Ditën 
e Gjykimit përgjegjësitë do të jenë të mëdha. Të 
përpiqemi të bëjmë një jetë sipas atmosferës së aje- 
tit që e lexojmë në çdo rekat të namazit: “Vetëm 
Ty të adhurojmë dhe vetëm prej Teje ndihmë 
kërkojmë. ” (Fatiha, 5) 


Vetëkontrolli 

Thjesht respekti dhe dashuria sipërfaqësore për 
Kuranin është e pamjaftueshme për të fituar Kuranin 
në Ditën e Gjykimit si argument në favorin tonë. 
Më e rëndësishme se thjesht dashuria për Kuranin, 
është pasqyrimi i moralit, sjelljeve dhe veprave sipas 
mësimeve të tij. Pyetjet që duhet t’i bëjmë vetes janë: 
Sa reflekton morali kuranor tek ne? Sa vepra bëjmë 
sipas mësimeve të tij? Sa reflektojmë mbi të dhe sa 
përpjekje bëjmë për të përhapur mësimet e tij? 

Sa mirë për atë që angazhohet 

me Kuran!.. 

Pejgamberi *H, në një hadith të tij thotë: 

“Lexoni Kuran, sepse në Ditën e Gjykimit ai 
do të bëhet ndërmjetës për ju. ” (Muslim, Musafirun, 252) 

“Prindërve të personit që lexon Kuran dhe 
vepron sipas tij u vihet në kokë një kurorë, e cila 
përhap një dritë që është më e bukur se dielli i 
vendosur mbi një shtëpi. Kur gjendja e prindërve 
është kështu, mendoni si do të jetë drita e atij që 
vepron sipas tij. ” (Ebu Davut, Vitir, 14/1453) 

“Allahu nuk pranon asnjë më shumë se sa 
personi që fal dy rekat namaz natën dhe lexon 
Kuran. Gjatë kohës që është në namaz, mëshi- 
ra e Allahut derdhet mbi kokën e tij. Njerëzit 
nuk mund të jenë më afër me Allahun se sa në 
momentin kur janë të angazhuar me Kuranin.” 
(Tirmidhi, Fedailul Kuran, 17/2911) 


Shpërblimi i Kuranit për lexuesin 

Lexuesit dhe hafizët e Kuranit fitojnë shpër- 
blime të panumërta në këtë botë dhe në botën 
tjetër. Mahmud Samiu ka qenë dëshmitar okular 
i zhvarrimit të një hafizi të Kuranit, trupi i të cilit 
nuk ishte dekompozuar aspak, megjithëse kishin 
kaluar 30 vjet. 

Pejgamberi $|g, në një hadith thotë: 

Kur vdes mbartësi i Kuranit (personi që jeton 
sipas mësimeve kuranore), Allahu e urdhëron tokën 
të mos e prekë trupin e tij. Toka i thotë: 

“O Zot, si mund ta prek unë atë, kur në gjok- 
sin e tij është fjala Jote?...” (Dejlemi, I, 284/1112; Ali 
el-Muttaki, I, 555/2488) 

Sikur zemrat tona të jenë të pastra... 

Osmani 4fe, thotë: 

“Nëse zemrat tona do të ishin të pastra, nuk 
do të kishim të ngopur me Fjalën e Allahut. Sipas 
meje, një ditë e vetme larg Kuranit është një vepër 
shumë e shëmtuar. ” 

Shërbimi ndaj Kuranit 

Shërbimi ndaj Kuranit është tregues i personit 
të zbukuruar dhe stolisur me moralin profetik. 

Pejgamberi $|, thotë: 

“Më i mirë prej jush është ai që mëson 
Kuranin dhe ua mëson të tjerëve atë.” (Buhari, 
Fedailul Kuran, 21) Pejgamberi ;H, ka qenë shembulli i 
përsosur i shërbimit ndaj Kuranit. Prandaj mësimi 
dhe shërbimi ndaj Kuranit është një nga detyrat dhe 
përgjegjësitë më të mëdha të besimtarit. Shërbimi 
dhe dashuria ndaj Kuranit është tregues i nivelit të 
imanit në zemrat e besimtarëve. 

Si duhet lexuar?... 

Që shërbyesi i Kuranit të përhapë përreth 
energji pozitive, duhet që zemra e tij të digjet nga 
dashuria hyjnore. Kur e pyetën Pejgamberin $|f, 
se cila formë leximi e Kuranit është më e bukur, u 
përgjigj: 

“Mënyra më e mirë e leximit është ajo e atij 
që, kur dëgjon leximin e Kuranit, frikësohet prej 
Allahut.” (Darimi, Fedailul Kuran, 34.) 


Sjellja ndaj Kuranit 


Sjellja dhe respekti ndaj Kuranit duhet të jetë 
gjithë elegancë dhe finesë. Për shembull, nuk duhet 
të lexojmë Kuran pa abdest. Sepse në Kuran dekla- 
rohet qartë se atë nuk mund ta prekë askush përveç 
të pastërve. 

u Atë (Kuranin) e prekin vetëm të pastrit.” 

(Vakia, 79) 

Të katër shkollat juridike islame e kanë konside- 
ruar në mënyrë unanime haram prekjen e Kuranit 
pa abdest. 

Imam Maliku thotë: 


“Personi pa abdest nuk mund ta prekë 
Kuranin as të mbështjellë me diçka... Kjo është 
mungesë respekti dhe edukate ndaj Kuranit.” 


(Muvatta, Kuran, 1) 

Respekti ndaj Kuranit rrjedh 

nga devotshmëria 

Shenjë e respektit ndaj Kuranit është edhe 
mosmbajtja e tij nën bel, mosdrejtimi i këmbëve në 
drejtim të tij, mos hyrja në banjë me të etj. Të parët 
tanë kanë treguar kujdes të veçantë dhe ndjeshmëri 
të lartë ndaj Kuranit. Prandaj është detyra jonë ta 
vazhdojmë edhe më tej, duke ua mësuar fëmijëve 
tanë respektin ndaj Kuranit, sepse shenja dalluese 
më e rëndësishme e Islamit është Kurani. 

“...Kush madhëron shenjat e fesë së 
Allahut, tregon përkushtimin e zemrës së 
tij. ” (Haxh, 32) 

Mësimi i gjuhës së Kuranit 

Nëse ka një gjuhë që është e detyrueshme për 
t’u mësuar, ajo është gjuha e Kuranit. Sepse mësimi 
i gjuhës së Kuranit bën të mundur kuptimin më mirë 
të tij dhe për pasojë edhe mbrujtjen me moralin e 
tij. Përveç kësaj, mësimi i gjuhës së Kuranit është 
edhe shenjë e dashurisë, ndjeshmërisë dhe respektit 
tonë ndaj Kuranit. 


Siguria e përjetësisë 

Shërbimi më i madh që mund t’i bëhet një nje- 
riu, është ndihma për të fituar dhe siguruar jetën 
e përjetshme në Xhenet. Sigurimi i kësaj është i 

mundur përmes fitimit të dashurisë së Allahut dhe 
rruga për të fituar dashurinë e Allahut është një jetë 
dhe moral sipas mësimeve kuranore. 


Mjet shpëtimi 

Në çdo periudhë mjeti më i rëndësishëm i 
shpëtimit ka qenë Kurani. Edhe në këtë periudhë 
mjeti i vetëm i shpëtimit të ymetit islam nga kriza 
e rëndë është shërbimi dhe kthimi tek mësimet e 
Kuranit. Këtu po përmendim një shembull historik, 
për të treguar se sekreti i suksesit dhe madhështisë 
është i fshehur në botën shpirtërore. Sundimi dhe 
madhështia e Perandorisë Osmane për 6 shekuj 
është pasojë e rëndësisë që i kanë dhënë jetës 
shpirtërore. Osman Gazi, për t’i mos i kthyer këmbët 
nga Kurani, qëndroi gjithë natën zgjuar në dhomën 
e një shtëpie ku kishte shkuar mysafir, kurse sulltan 
Selimi, gjatë transportimit të amaneteve të shenjta 
nga Kajro në Stamboll, ngarkoi 40 hafizë për të 
lexuar Kuran gjatë gjithë rrugës. 


Të familjarizohesh me Kuranin 

Ne si ymet, për të ndjekur rrugën e Pejgamberit 
il dhe për t’u stolisur me moralin e Tij, jemi të dety- 
ruar të kemi një marrëdhënie shumë të ngushtë me 
Kuranin, duhet të jemi sa më familjarë me të, sepse 
Aishja thotë: “Morali i Tij ishte Kurani.” 

Zbukurimi i botës sonë shpirtërore me moralin 
e bukur të Pejgamberit ;|§, është i lidhur ngushtë me 
mësimin dhe edukimin sipas mësimeve kuranore. 

Lusim Allahun të na zbukurojë zemrat me 
urtësinë, diturinë, dritën dhe moralin kuranor. 
Lusim Allahun të na bëjë secilin prej nesh një 
Kuran të gjallë, që ecën mbi tokë. Lusim Zotin ta 
rrënjosë fort në zemrat e besimtarëve Kuranin, 
imanin dhe moralin. Lusim Allahun të na bëjë 
ne dhe pasardhësit tanë prej atyre që e jetojnë 
dhe i shërbejnë Kuranit. 

Amin... 










PERBAJTJA 


PARATHËNIA. 


.9 


MUHAMEDI ?fg, mëshirë për botët / 9 

Mëshirë për botët. 

Pa atë nuk do të ishim as ne. 

Festa e vërtetë. 

Bindja ndaj Pejgamberit (a.s.), 

është bindje ndaj Allahut. 

Jeta e Muhamedit jf§, është shtjellim i Kuranit... 

Vendi i nderit në historinë e njerëzimit. 

Oqean i virtyteve. 

Përsosmëria morale. 

Nderimet ndaj tij. 

Monument i dorëzimit 

dhe nënshtrimit ndaj Allahut. 

Gjithmonë i besueshëm dhe i dhembshur. 

Mbante fjalën e dhënë. 

Rëndësia e respektimit të amanetit. 

I Dërguari i Allahut dhe e drejta e fqinjëve.19 

Më trimi.20 

Pejgamberi i mëshirës dhe amnistisë.20 

Zemra e tij, plot mëshirë dhe dhembshuri.21 

Lutja e vazhdueshme.22 

Finesë e pashembullt.22 

Fytyra më e bukur.23 

Bukuri trëndafili.23 

Pejgamberi i mëshirës.23 

Bujaria e Pejgamberit jf§ .24 

Sikur të kisha flori sa mali i Uhudit.24 

Nëse nuk ke të japësh asgjë.25 

Modestia e të Dërguarit të Allahut.25 

Jeta askete e Pejgamberit ?f§ .26 

Kohën e ndante në tri pjesë.27 

Foleja familjare.27 

Më i miri prej jush.28 

Kujdes brishtësinë kristale!.28 

Vend strehim për të gjithë.29 

Personalitet shembullor i pashoq.29 

Një buqetë trëndafilash.30 

Shembull për çdo shtresë sociale.31 

Shikoje veten në pasqyrën e tij.31 

Mësuesi i tij ishte Allahu.34 

Cili mësues mund ta arrijë këtë sukses?.34 

Zemra e mbushur me dashurinë ndaj tij 

është e mbrojtur nga dënimi.35 

Kush mban të gjallë traditën time.36 

Zgjidhja e fijeve.36 

Braktisja e traditës profetike e bën 

të pamundur shpëtimin në Ditën e Kiametit.36 

Kuptimi i plotë i tij është i pamundur.37 

Vlera e të dërguarit buron nga Dërguesi.37 

Edukimi i brezit të përsosur.39 

Krenaria e njerëzimit.39 

Gjenialiteti.40 

Pohimi i ndërgjegjes.40 

Njeriu është me atë që do.41 

Dashuria kërkon sakrificë.42 

Për të mos rënë në kundërshtim me atë.42 

Përcaktimi i çdo gjëje sipas tij.43 

I vetmi shqetësim ishte ymeti.43 

Ai është shumë pranë nesh, po ne, 

sa pranë tij jemi?.43 

Sa është niveli i gjërave të përbashkëta?.44 

Sa jemi së bashku me të?.44 

Salavatet dhe nderimet 

për të janë urdhëresë hyjnore.44 

Nevoja për të.46 

Zgjidhja e vetme.46 


KURANI, MREKULLI E PËRJETSHME /47 

Shenjë mëshire 
Verdikt Hyjnor 

Çdo shkronjë e tij është mrekulli.50 

Thesar urtësie.50 

Lumturia e angazhimit me Kuranin.50 

Çdo ajet fton për reflektim dhe mendim.51 

Tokë e begatë.51 

Dy këshilla të arta.52 

Receta Kuranore.52 

Përfitimi prej Kuranit është në raport të drejtë 
me devotshmërinë.52 

Dy grupe për t'u pasur zili.53 

Cilësitë e pejgamberëve në Kuran.53 

Çdo e vërtetë gjendet në Kuran.54 

Kurani është libër edukativ.54 

Tregues i nivelit të devotshmërisë.54 

Kurani është pastrim për zemrën.55 

Rruga më e sigurt.55 

Kurani, burim i diturisë.56 

Mrekulli e përjetshme.57 

Elokuenca dhe retorika e Kuranit.57 

Dhënia e informacioneve.57 

Mrekullitë shkencore.58 

Prezantoje veten në pasqyrën hyjnore.59 

Nëse doni të flisni me Allahun.60 

Burim shpirtëror.60 

Pasuri e paçmuar.61 

Pejgamberi jfg dhe Kurani.61 

E Drejta e syrit. 

Angazhimi më i rëndësishëm i sahabëve. 

Sakrifica e sahabëve. 

Përpjekja për të qenë një Kuran i gjallë. 

Kurani flet për një zemër të ndjeshme. 

Kurani jep krenari. 

Busëll në çdo kohë dhe vend. 

Kurani lexohet me zemër. 

Zemra që kërkon Kurani. 

Si zbulohen enigmat hyjnore?. 

Pasuria kuptimore e Kuranit. 

Oqean pa fund. 

Burim nderi dhe respekti. 

Njeriu që do Pejgamberi . 

Veçoritë e atyre që angazhohen me Kuranin. 
Mbrojtësi i Kuranit është Allahu. 

Kurani do të jetë në favorin tonë 

apo kundër nesh?!. 

Shtëpi e rrënuar. 

Për t'u përfshirë nën hijen e Arshit. 

Gabimi më i madh. 

Vetëkontrolli. 

Sa mirë për atë që angazhohet me Kuran!. 

Shpërblimi i Kuranit për lexuesin. 

Sikur zemrat tona të jenë të pastra. 

Shërbimi ndaj Kuranit. 

Si duhet lexuar?.74 

Sjellja ndaj Kuranit.74 

Respekti ndaj Kuranit rrjedh nga devotshmëria.75 

Mësimi i gjuhës së Kuranit.75 

Siguria e përjetësisë.76 

Mjet shpëtimi.76 

Të familjarizohesh me Kuranin.76 












